Amptelike orgaan van die 
Nederduitsch Hervormde 
Kerk van Afrika 


By die poswese as nuusblad 
geregistreer 




















Bladsy ii DIE HERVORMER 


Januarie 1968 





"TEE EE EE OT OT OT OT OT OT OT OT OT OU Oe Or er TO TT TT IE N 


PRAG IS NIE NET VIR DIE 

OOG van die BEWONDERAAR 

BEDOEL NIE, DOG OOK VIR 
DIE FYN KUNS VAN 
VAKVAARDIGHEID. 


* 


As deskundiges wat betref hoë- 
graadse houtwerk, bied ons aan u 
prag met ons uiteenlopend afgeronde 
traprelings, en na maat gemaakte 
skrynwerk, vir die binnekant van 
kerke, hotelle. skouburge, private 
wonings ens. 


Ons hou ook volop uitgesoekte laag- 
hout, hardebord, deure, paneelhout, 
lyswerk en fyn gehalte timmerhout. 
van alle soorte in voorraad. 


In alle gevalle word kwaliteit met 
billike pryse saamgespan. Wanneer 
u vir u volgende werkstuk 'n prys- 
notering kry en die beste waarde vir 
u geld daaruit wil haal, raadpleeg 
S.A. TIMBERS. 

HART- 
KWAAL 





Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer 
omdat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n 
bietjie moeg, sy klopping swak 
of onreelmatig. Dit is egter nie 
altyd aan 'n ernstige hartkwaal 
(n saak vir die spesialis!) te wyte 
nie. Dikwels dui dit eenvoudig 
op verswakte hartspiere en ge- 


 volglike ondervoeding van u lig- 


gaam .. . en dit kan u baie afmat 
en uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 

PADLANGS 


Die joto op ons buiteblad sowel as die op- 
skrif hierbo is geneem uit die simbool en spreuk 
van die wapen van die Kliniese Skool op Klipdrift 
im die Potchefstroomse distrik. 


Hierdie mooi simbool, die wa met osse, en 
die veelseggende spreuk spreek tot ons. Die wa 
spreek tot ons van die verlede van kerk en volk. 
Dit het op die voorgrond gekom met een van die 
grootste mylpale uit die geskiedenis van ons volk, 
die Groot Trek, wat die ontstaan van 'n nuwe 
volksbestaan en kerk ingelui het. Maar die osse- 
wa het nie alleen die ontstaan van 'n nuwe volks- 
bestaan in die noordelike deel van Suid-Afrika 
gesimboliseer nie, maar ook die apostolêre taak 


van die kerk, die gaan dan heen en predik die 


evangelie, want in die wakis het naas die ou 
Sanna geweer ook gelê die Statebybel, die lig 
op die pad van ons vaders. 


Die ossewa behoort nou tot die verlede. Sy 
gebruik is verouder. Dit is vervang deur die vin- 
niger vervoermiddels van ons tyd. Maar tog bly 
dit 'n sprekende simbool, wat egter alleen sal bly 
waardeer word as en solank die Bybel in die wa- 
kis waardeer word. 


In ons volkslewe en in ons kerke was en is 
daar mense wat die spore, wat die rollende wa- 


wiele getrap het, togewaai wil sien en die voor- 


ligting van die Woord as verouder beskou. 


Daar is ander wat die kerk van die vaders 
die rug toegekeer het omdat hulle die tradisionele 
pad verlaat het wat deur hulle blykbaar te eng, 
te verouderd, te agter die tyd beskou word. Hulle 
verkies die breë pad wat gebaan is deur die groot 
wêreldgees van ons tyd, die gees van 'n groot 
integrerende eenwording en gelyk making, van 'n 
bykans onbeperkte vryheid en `n algemene broe- 
derskap. 


Die simbool van baie is nie meer die outydse 
ossewa nie, maar die sekel in hamer. Hulle volg 
nie meer die noue geloofspad wat oor Golgota 
heenloop nie, maar die breë pad wat oor Moskou 
lei. En dit word gedoen omdat hulle Leidsman en 
Leermeester nie is Jesus die Christus nie, maar 
Lenin, die ideaalmens van die Kommunisme. 


En nou lê 'n nuwejaar voor ons met al sy 
onsekerhede, en moontlikhede. Wat sal dit vir 
kerk en volk bring? Sal dit wees dat hierdie nuwe 
gees al meer ingang sal kry, dat ons as kerk en 
volk meer en meer aanneemlik vir die liberale 
denke van hierdie tyd sal word, omdat ons ons 
verlede die rug sal toekeer en sal inval by die 
groot geestesrigting van ons tyd? So het klein 
volke in die verlede geswig vir die mag van groot 

PADLANGS 


[7] Vervolg vanaf vorige bladsy 


ryke, toe in gelid geval en so verdwyn in hulle 
aparte volksbestaan. 


Sal dit so met ons volk en kerk gaan? Moet 
ons opgelos word in die groot geheel van Afrika? 
En moet ons kerke verdwyn in die allesomvatten- 
de wêreldkerk waar die eenheidsvraag belangriker 
as die waarheidsvraag is, en waar die waardigheid 
en die regte van die mens meer na vore kom as 
die eer van God? 


Soos ons dit sien is daar eintlik net twee 
moontlikhede. 


Die eerste is dat die pad van Suid-Afrika ver- 
laat word, dat van die pad weggeswenk word ter 
linkersyde om die groot pad van die wêrelddenke 
van ons tyd te volg en saam te skreeu: Groot is 
Diana (Hand. 19:28) van ons verligte tyd. Maar 
hierdie groot pad lei nie nader na God toe nie. 
God is ,,dood”, so word tog immers geleer. En 
die wandelaars op hierdie pad van die groot gees- 
te van ons 20ste eeu vra nie na die ,,helderstrale- 
baan” van die Woord op hulle pad nie. Hulle is 
meer gesteld op die lig van die rewolusie en be- 
aam die teologie van die rewolusie wat selfs in 
sommige kerke opgang maak. Hierdie pad gaan 
oor wonderlike menslike hoogtes, hoogtes gebou 
deur die bekwaamheid en die tegniek, die weten- 
skap en die handel van die vergoddelike mens, 
maar dit sal in die dag van die Here uitloop op 

'n doodlooppad, die pad van, dood en droefheid 
en honger”. (Openb. 18:8) 


Dank sy die genadige bemoeienis van God met 
die verlore mensheid is daar vir ons kerke `n twee- 
de moontlikheid. 


Dit is om padlangs, vol te hou op die pad 
tot hiertoe gevolg. Hierdie pad deur ons vadere 
bewandel is maar nou. Dit is nie breeër as die 
spore van die wawiele aan elke end van die wa-as 
nie. Dit is nie goed omdat ons vadére dit gekies 
het nie, maar omdat dit gekies is by die lig van 
die Woord. Dit is ook nie goed omdat juis 6ns 
vadere dit bewandel het nie, maar dit is goed om- 
dat dit vir hulle die pad van die geloof was, die 
pad wat gevolg is in die krag en genade wat hy 
verleen en met die bede: Here, leer ons u weg en 
lei ons op 'n gelyk pad. (Ps. 27:11.) 


Dit was die goeie pad in die verlede. Dit is 
die pad vir die toekoms. 


Met die oog op Hom, die owerste Leidsman 
en Voleinder van die geloof, moet ons op die pad 
voortgaan PADLANGS. 


,Soos ons vadere vertrou het, 
leer ook ons vertrou, o Heer. 
Met ons land en met ons nasie 

sal dit wel wees, God regeer”. 


Joh. Dreyer. 





PROPONENTE 


Kloostersusters vra vryheid 





Die volgende nege jongmanne is tot 
die bediening in die Ned. Hervormde 
Kerk toegelaat en beroepbaar gestel in 
die gemeentes van die kerk. 


P. P. JOOSTE, 
Porterweg 121, Dunnottar. 


P. A. GEYSER, Henleyweg 17, Auck- 
land Park, Johannesburg. 


L. A. BREEDT, 
Posbus 16, Maraisburg, Tvl. 


G. N. BLOEM, 
Posbus 21, Rysmierbult, Tvl. 


L. A. PRETORIUS, 
Posbus 148, Bronkhorstspruit. 


'E. G] LOOTS, 
Sewendestraat 12, Turffontein, 


Johannesburg. 

J. STEYN, 
Trouwstraat 68, Capital Park, 
Pretoria. 


J. J. P. MULLER, 
Lunnonweg 116, Brooklyn, Pretoria. 


Die redaksie voeg graag namens al 
ons lesers 'n woord van hartlike ge- 
gelukwense aan hierdie jong broeders 
by al die gelukwense wat hulle sover 
al ontvang het van familie en vriende 
en kerklike liggame. 


Mag die hoof van die kerk, Jesus 
Christus, hulle almal deur sy Gees 
waardig die hoë roeping maak en hulle 
tot 'n ryke seën stel in die bediening. 





Uit Ander Blaaie 
Skuldig aan rasse-onluste 


Deur morele maatstawe om te keer, 
deur kruistogte te onderneem teen `n 
behoorlike handhawing van die wet, 
het die kerke in geen geringe mate by- 
gedra om die mense te veroorloof om 
te glo dat hulle teenswoordig kan doen 
wat hulle wil. 

— Presbyterian Journal uit V.S.A. 


nou. — Herv. Nederland. 


















Kloostersusters in Nederland het ʼn 
gesamentlike brief aan die instansies 
in Rome gestuur en gevra om meer 
vryheid. 

Daar word gepleit om meer kon- 
takte tussen die susters onderling en 
met ander mense, dat hulle meer na 
familie mag gaan en briewe mag skry- 
we wat nie eers deur 'n owerste ge- 
lees hoef te word nie, dat hulle vriend- 
skappe mag onderhou en mense in 
hulle kloosters mag ontvang. 

Dit alles word bepleit deur te wys 
op die afname in die jaarlike aanwas 
wat buitengewoon laag is en op die 
onrusbarende feit dat die vergrysing 
so toeneem en die uittredinge so 
Rome se keurslyf word blykbaar te 

Skriflesing: Deuteronomium 6:1-25. 

Teks: Deutr. 6:12 (eerste gedeelte): 
me. neem jou dan in ag dat jy 
die Here nie vergeet . . .” 


O 


Hoe treffend, ja, hoe aangrypend is 
die wonder van Gods liefde vir som- 
daars. Hoe ernstiger `n mens daaroor 
nadink hoe treffender en aangrypen- 
der word dit. Daarom is dit ook geen 
wonder dat Moses homself netnie 
daarvan kon weerhou om dit steeds 
meer en meer by sy volk in te skerp 
Die. 


In hierdie Skrifgedeelte wys hy op- 
nuut op die trou van die Almagtige, 
wat sy verbond met Abraham, Isak en 
Jakob gesluit het en sy beloftes ge- 
stand doen. Die tydstip om die be- 
(gie land binne te gaan is voor die 

eur. 


Met beeldryke taal skets hy die 
heerlikheid van hierdie land van be- 
lofte, wat die swerwersvolk straks 
sal binnegaan. Hier sal hulle woon 
in groot en mooi stede en die genot 
hê van die vrugte van wingerde en 
olyfbome wat. hulleself nie aange- 
plant het nie. 


Al hou hierdie nuwe land soveel 
mooi en voordelige dinge in tog sien 
Moses reeds die voortekens van aller- 
lei gevare — hy ken mos sy volk deur 
die jarelange omswerwinge in die 
woestyn. Die beskawing en gemak 
wat hulle sal ondervind sal sy invloed 
laat geld. Die oorsprong daarvan is 
heidens. Hulle sal mos nie onaange- 
raak bly deur die heidense kultuur en 
lewe nie, en wat van die aanskoulik- 
heid en geheimsinnigheid van die diens 
van 'n veelvoud van Kananitiese af- 
gode. 


Die gryse Godsman kan nie anders. 


as om sy volk te waarsku en te ver- 
maan nie: ,En as jy eet en versadig 
word, NEEM JOU DAN IN AG DAT 
JY DIE HERE NIE VERGEET wat 
jou uit Egipteland, uit die slawehuis, 
uitgelei het nie”. Hy wil nie dat hulle 
sal opgaan in die goeie dinge van die 
land of lewe nie — daarin lê hulle 
heil en geluk nie opgesluit nie, maar 
in dankbare trou aan God. Die heer- 
likheid en rykdom van die lewe lê nie 
in die vreugdes van die wêreld nie 
maar in die kennis en diens van die 
troue en ewige Verbondsgod. Hoe 
kennelik het Hy hulle nie gelei, hoe 
trou het Hy hulle nie beskerm en be- 
waar, ja, hoe Sorgsaam en genadiglik 
het Hy nie voorsien in hulle node en 
behoeftes op die vermoeiende tog nie. 
Hy skenk so oneindig baie, maar dis 
sy verlange dat die mens Hom nooit 
sal vergeet nie. 


Hom dankbaar sal dien as die enige 


God, die Here, verlang dat die mens 

Here, wat al ons liefde opeis en aan- 
spraak maak op ons hele lewe. Hy 
duld geen mededinger nie. Dit het Hy 
sy volk reeds daar by Sinai inge- 
skerp: ,Jy mag geen ander gode voor 
my aangesig hê nie”. Hier beluister 
ons daardie selfde eis in die woorde: 
“Hoor Israel, die Here onse God is 
'n enige Here”. Vandaar: .. . NEEM 
JOU DAN IN AG DAT JY DIE HERE 
NIE VERGEET NIE”. Wie hierdie 
woorde eenmaal verneem het is nie 
meer vry daarvan nie, want wie hier- 
die woorde in die wind slaan onttrek 
hulle aan Gods liefde en stel hulle 
bloot aan sy toorn. 


Dit was nie net geldig vir oud-Israel 
nie, maar is vandag nog geldig vir 
elkeen wat Godswoord — die heils- 
boodskap — verneem en daar net een- 
voudig aan verbygaan en daarop geen 
agslaan nie. Die mens moet daaraan 
gedagtig bly dat God die goeie wil 
vir almal wat Hom ken en dien. So 
het Hy reeds by monde van Jeremia 
ook later bekend gemaak: ,,Want Ek 
weet watter gedagtes Ek aangaande 
julle koester, spreek die Here, gedag- 
tes van vrede en nie van onheil nie, 
om julle 'n hoopvolle toekoms te gee”. 

Toe die volk van Israel God begin 
vergeet het en hulle aan sy vaderlike 
leiding begin onttrek het, het hulle 
toekoms vir hulle skeef geloop. Hulle 
het terdeë kennis gemaak met sy 
toorn as die punt van die vlam van 
sy liefde vir sy volk. Egte liefde kan 
nooit dinge deur die vingers sien nie, 
is nie slappe toegeeflikheid nie en is 
nie sonder toorn en straf nie. 


En tog hoe groot en onpeilbaar hier- 
die liefde van God is spreek uit die 
woorde: ,, .. . wat jou uit Egipteland, 
uit die slawehuis, uitgelei het . . . ” 
Hieruit spreek onverbloemd dat geen 
vreemde of onbekende god of gode 
vir hierdie verlossing verantwoorde- 
lik was nie, maar slegs Een — die 
troue Verbondsgod. Dit moet in ag 
geneem word, daarop moet gelet 
word . dit moet onthou word. 
Hierdie enige God behoed en bewaar, 
ja, Hy is Redder en Verlosser. 


So beteken die woorde: ,, NEEM JOU 
DAN IN AG DAT JY DIE HERE NIE 
VERGEET NIE .. . prakties wat daar 
in die volgende teks gesê word: ,,Jy 
moet die Here jou God vrees en Hom 
dien; en by sy Naam moet jy sweer”. 
Vir die lewe van elke dag — die le- 
wenspraktyk — hou dit in: eerbiedig 
die Here met 'n lewe volgens sy ge- 
booie en na sy beloftes, want so word 
die vrese van die Here beoefen. 


Verder beteken ,Hom dien” die diens 
van die Here met die daad. Hoe sien 
dit dan nie op die erediens en verder 


op die verhouding teenoor die mede- 


mens, die naastediens nie. Onder ,by 

sy Naam moet jy sweer” word gedink 
aan die eed as 'n daad van belydenis. 
By die eed word in ernstige beslissings 
die Here God as getuie aangeroep. Wie 
op Hom sien en hoop in die geloof sal 
hulleself telkens voor Gods aangesig 
moet stel en Hom as Getuie aanroep 
oor hulle eie lewe asook die van die 
kinders van hulle volk. So alleen kan 
en sal sy vrede deur die mens geken 
en ondervind word. 


As dit so was vir die ou volk van 
Israel hoeveel te meer geld dit dan 
nie die nuwe Israel, die volk van die 
Nuwe Verbond, nie? Vir die Christen- 
gelowige is dit ook van die allergroot- 
ste belang ,NEEM JOU DAN IN AG 
DAT JY DIE HERE NIE VERGEET 
NIE”. 


Soos die volk van die Ou Verbond 
hoef ons dan nie te dink aan die uit- 
redding uit Egipte, uit die slawehuis, 
wat deur die viering van die paasfees 
in herinnering geroep word nie. Nee. 
Ons mas sien op die groot Pasga — 
die Lam sonder gebrek geslag terwille 
van die versoening van die sondes van 
die ganse wêreld. Ja, ons mag sien 
op die kruis van Golgota, waar Jesus 
Christus, sy lewe en bloed gegee het 
as losprys uit die mag van die sonde 
en die dood. Hoe groot is die wonder 
van Gods liefde vir sondaars nie hier- 
in nie? Hoe kan die Here ooit vergeet 
word vir hierdie groot daad van ver- 
lossing en uitredding uit die slawer- 
ny van die Satan? Dat elke gelowige 
dit genadiglik ten deel val word nie 
net aan ons deur die Woord verkon- 
die nie, maar selfs uitgebeeld in die 
sakramente van die heilige doop en 
die heilige nagmaal. 


Ons weet hierdie dinge en tog hoe 
wesenlik en werklik het die gevaar 
DAT JY DIE HERE NIE VERGEET 
NIE” nie reeds geword nie. Ons be- 
lewe ongekende voorspoed en vooruit- 
gang, gemak en welvaart. Wat kom 
daar mee nie alles binne die bereik 
van ons mense nie! Waartoe verlei 
en verlok hierdie dinge nie ons mense 
nie . . . die diens van die wêreld, die 
aanbidding van die tydsgees, die na- 
jaag van die moderne Baal van Vry- 
heid, gelykheid en broederskap? 


Ons moet daarop aggee dat die goeie 


. dinge wat die lewe bied nie slegs is 


vir die gelowige nie, maar die mis- 
bruik daarvan maak dit sleg. Ten 
spyte van wat ons ook in hierdie lewe 
ten voordeel val moet altyd ,,NEEM 
JOU DAN IN AG DAT JY DIE HERE 
NIE VERGEET NIE” voorop staan. Hoe 
groot is die versoeking. nie juis hier 
nie? Wanneer ons ons Skepper en 
Trooster vergeet, dan staan die drie- 
enige God nie meer voorop in ons 
lewes nie, maar kom hy op die tweede 

Die Redakteur is ,Dood” — Die Redakteur ,,Leef” 


Na `n paar jaar aan die redaksie 
tafel van Die Kerkbode in Kaapstad 
sal dr. A P. Treurnicht voortaan sit 
aan die redaksietafel van 'n nuwe 
dagblad, Hoofstad, wat in Pretoria 
uitgegee word. 


Oordenking 


Vervolg vanaf vorige bladsy 














of derde plek te staan en netnou . .. 
dan het Hy geen plek meer in ons 
lewes nie. Is dit nie dalk reeds die 
geval dat ons Hom vergeet het as ons 
traag en laks is, ja, onverskillig staan 
om Sondae gereeld die eredienste by 
te woon en selfs gedurende die week 
hoegenaamd geen plek inruim vir die 
lees en ondersoek van sy Woord nie? 
Het ander dinge — wêreldse dinge — 
nie reeds so 'n plek in ons lewens 
ingeneem dat ons geen plek het vir 
die een, waaragtige en regverdige God 
nie? Is die verlange van Jesus nie 
ook: ,Soek eers die Koninkryk van 
God! 


Hoe ernstig moet ons nie agslaan 
op hierdie woorde van Moses aan sy 
volk: ,NEEM JOU DAN IN AG DAT 
JY DIE HERE NIE VERGEET NIE”. 
Elkeen moet maar vir homself of haar- 
self rekenskap gee van wat daar in 
sy of haar lewe tereg kom van ,,die 
Here jou God vrees en Hom dien” en 
Hom aan te roep as die groot Getuie 
in die lewensbeslissinge wat daagliks 
geneem moet word. Geen groter eer 
of lof kan Hom toegebring word as 
dankbare trou aan Hom en sy Woord 
nie. 


Vergeet Hom nie, maar vertrou u- 
self geheel en al aan Hom toe. Bely 
en erken u swakheid en tekortkominge 
aan Hom, want ,,Hy kan en wil en sal 
in nood, selfs as ons sidder vir die 
dood, volkome uitkoms gewe”. In hoe 
'n mate sal die woorde ,NEEM JOU 
DAN IN AG DAT JY DE HERE NIE 
VERGEET NIE” deur ons bewaarheid 
word, as daar uit ons handel en 
wandel die gees en gesindheid van die 
Gesangedigter spreek: 


Ja, dat ek in woord en wandel, 
in my handel 
steeds aan Jesus diens gewy, 
doen sy wil en welbehae 
al my dae, 
en my in sy guns verbly! 
(Ges. 51:6.) 


Met hoeveel vreugde kan ons ons 
dan nie verbly in die goeie dinge van 
die lewe in die diens van die Here 
onse God nie? Hoe dankbaar is ons 
nie dan vir die wonder van sy son- 
daarsliefde nie waar Hy ons in Chris- 
tus Jesus in ag geneem het. — Amen. 


Ds. D. J. du Toit. 


s; 


1: Ons het waardering vir die werk 
| van dr. Treurnicht wat hy vir sy kerk 


`-“en ook vir ons volk gelewer het, vir 


“'die vaste, doelbewuste leiding wat hy, 
* soms onder moeilike omstandighede, 
''gegee het. Ons het hom leer ken as 
! 'n onverskrokke stryder vir die saak 
iswat hy dien en vir die beginsels wat 
hrhy voorstaan. Die Ned. 'Geref. Kerk 
het in hom 'n krag verloor, maar op 
breër vlak van die volkslewe sal hy 
'ongetwyfeld nuttige werk verrig. Ons 
*verwelkom hom en bid hom sterkte en 
genade toe. 


Wanneer 'n koning te sterwe kom, 
dan lui die treurmare: Die koning is 


'n Ope Brief tot 


Geagte Gemeente, 


Wanneer Sondag aanbreek, slaak 
ons 'n sug van verligting. En tereg 
ook. Want ses dae van arbeid is ag- 
ter die rug. Ses dae gevul met hart- 
seer, bekommernis, terugslae, droef- 
heid en smart; ses dae van swoeg en 
sweet. 


Goddank vir die rusdag, sê ons dan. 
'n Dag waarop ons heerlik kan ont- 
span. Ontspan by die huis, of onder 
wilgerbome by 'n piekniek-oord; by 
die viswaters of selfs by familielede 
en vriende. Ja, ons wil rus en vergeet, 
sodat ons die nuwe week weer met 
nuwe ywer kan begin. 


Maar vergeet ons nie miskien dat 
hierdie dag van veel groter betekenis 
is nie? Moet ons nie miskien, op hier- 
die dag, nadink oor al die seëninge 
wat ons, onverdiend, uit die Vader- 
hand ontvang het nie? En is dit dan 
do nie `n dag van veel groter dinge 
nie? 


Want kyk daar: 'n Toring wys, soos 
'n lang, lenige vinger, na Bo. Na die 
hemel, waar die Vader is. . En dit 
moet ons tot nadenke bring: Slaan 
ons nog die oë op na die berge, van- 
waar alle hulp vandaan kom? Of het 
ons al so versonke geraak in wat die 
wêreld bied, dat ons nie bereid is alles 
te versaak, om Hom te volg nie? 


Luister dan maar: 'n Klok, in `n 
toring, beier dit luid uit! Die uitnodi- 
ging: ,Kom, sondaar, kom! Jy soek na 
rus. Hier sal jy dit vind,, voorwaar!” 
. .. En weereens word ons tot na- 
denke geroep: Soek ons nie miskien 
die rus op die verkeerde plek nie? 
Die wêreld, met al sy genietinge, kan 
ons dit tog nie bied nie! Daarom roep 
die klok, so aanhoudend: ,,Kom na 
die regte plek. Die plek waar jy so 
naby Hom kan wees, dat jy opnuut 
weer sy woorde kan hoor: Kom na 
My toe almal wat vermoeid en belas 
is, n Ek sal julle rus gee”. 


dood. So gou moontlik word dan `n 
troonopvolger benoem en dis nie te 
lank na die treurmare verneem is nie, 
dat dan die blymare weergalm: Die 
koning leef. 


So is dit nou ook met die redak- 
teurs van Die Kerkbode. Die nuwe 
redakteur, dr. W. Lubbe, word deur 
ons verwelkom in sy nuwe werkkring. 
Hy word nou geroep om nie hoofsaak- 
lik net aan een gemeente voorligting 
te gee nie, maar aan 'n hele kerk. 
Mag hy wysheid daartoe ontvang en 
gelei word deur die Gees van God 
wat in al die waarheid lei. 


Joh. Dreyer. 


Nadenke 


Ons moet dus gaan. Want kyk, 'n 
gebou staan daar met deure wyd oop. 
'n kerk: Die huis van die Here. Dié 
huis wat sitplek bied aan alle moeë 
reisigers; die huis waar menige hon- 
gerige siel gevoed word; die huis waar 
die sondaarskind al die lof en die eer 
en die aanbidding van sy hart, aan 
sy Verlosser kan bring! 


En siedaar! Ons sal die nuwe week 
begin, soos dit `n Christen betaam: 
Ons sal ons seëninge tel, eerder as 
om te kla en te murmureer. Want, 
hoor dit, o mens: Geen kruis word op 
jou skouers gelaai, wat te swaar is 
nie. Christus het alreeds die swaarste 
kruis gedra! 


Laat ons dus op die rusdag, in groot 
getalle optrek na sy huis, sodat ons 
die seën van die Here kan ontvang. 
En wie van ons kan daar sonder, ver- 
al in hierdie bose tyd klaar kom? 


J. Francois Viljoen. 

Die Ned. Herv. Kerk van Afrika in Oos-Afrika 


1910 — 1963 


Uitgebeeld op `n uitstalling in Pretoria 
onder die tema: 


DIE AFRIKANER IN OOS-AFRIKA 


Die Suidelike Afrika Liga, bestaan- 
de uit blanke Oos-Afrikaners wat 
hulle in die afgelope aantal jare in 
groot getalle in die Republiek van 
Suid-Afrika kom vestig het, hou elke 
jaar in die loop van Oktober 'n saam- 
trek in Pretoria en vanjaar se byeen- 
koms in die begin van Oktober sou 
saamval met die opening van `n Oos- 
Afrikaanse Museum in die lokale van 
die Pretoriase Onderwyskollege. 


Die Argivaris van die Nederduitsch 
Hervormde Kerkargief is in Septem- 
ber genader vir sy samewerking waar- 
deur die aandeel van die Nederduitsch 
Hervormde Kerk van Afrika in Oos- 
Afrika ook in die uitstalling weer- 
spieël sou word. Aanvanklik is net 
'n paar foto's gevra terwyl die 
reëlingskomitee self sou sorg vir die 
insameling van `n groot verskeiden- 
heid voorwerpe. Mnr. A. A. (Oom An- 
dries) Louw, 'n gewese skoolhoof in 
Oos-Afrika en tans werksaam by 
SABRA in Pretoria, het die leiding 
ivm. die uitstalling op sy skouers 
geneem en hy is onder andere by- 
gestaan deur doesente en studente van 
die Pretoriase Onderwyskollege, die 
Universiteit van Pretoria en ander 
verteenwoordigende persone. 


Die uitstalruimte en -geriewe wat 
tot die beskikking van die Hervormde 
Kerk gestaan het was egter betreklik 
geknop en onvoldoende en benewens 
'n aantal foto's, sommige vergroot en 
geraam en ander net gemonteer, was 
daar verder net plek in die een uit- 
stalkas vir die uitstalling van 'n klein 
aantal gefotostateerde dokumente wat 
'n lig werp op die geskiedenis van die 
Nederduitsch Hervormde Gemeentes 
Arusha en Rensburgrust. 


"Ten einde 'n visuele voorstelling te 
gee van die bemoeienis van die 
Nederduitsch Hervormde Kerk van 
Afrika met sy lidmate en met die Af- 
Tikaners in die vorstrooiing in die al- 
gemeen, is geskrewe inligting op die 
uitstalbord verstrek langs gemonteer- 
de foto's van predikante en afgevaar- 
digde lidmate van ons Kerk wat van- 
af 1910 tot 1963 deur middel van be- 
soeke aan en verblyf in Oos-Afrika die 
geestelike, intellektuele en materiële 
belange van die lidmate van die Neder- 
Duitsch Hervormde Kerk in die lande 
aan weerskante van die ewenaar be- 
hartig en bevorder het. Uit die aard 
van die saak kon net die belangrikste 
feite aangestip word en met die uit- 
sondering van verwysing na die werk 
van di. Andries Brandt en D. J. van 
was dit ook nie moontlik om 

Foto's van komdt. Jan Janse van Rensburg, di. J. Kiihn, A. 

Brandt; die woonhuis van komdt. Janse van Rensburg by 

Eldoret en 'n groepfoto waarop di. J. J. Prinsloo Jen. L. E. 

Brandt, Jac van Belkum en J. J. Kiihn voorkom. Die ander 

items het betrekking op wyle genl. Wynand Malan, vader 

van mev. Gert de Beer en grootvader van ds. W. C. M. 
de Beer van Koster. 


besonderhede te verstrek oor die be- 
langrikheid van die bearbeiding deur 
ons Kerk se predikante vanaf ds. J. 
Kiihn in 1910 tot ds. J. Breytenbach 
in 1962 nie. 


Onder die opskrif ,Besoeke van 
predikante en ander afgevaardigdes 
van die Nederduitsch Hervormde Kerk 
van Afrika aan Oos-Afrika, 1910-1962, 
sowel as die gereelde bediening van 
die Oos-Afrikaanse Gemeentes deur 
predikante”, is die volgende inligting 
verstrek: 


1910 Ds. J. J. Kiihn en ouderling H, 
C. (Hennie) van der Merwe, al- 
bei van die Nederduitsch Her- 
vormde Gemeente Krugersdorp. 
Stigting van die Ned. Hervormde 
Gemeentes Arush en Bensburg- 
rus. 


1912 Ds. J. J. Kiihn. 


1914 Ds. J. J. Kihn, vergesel van mev. 
Kiihn. As gevolg van die Eerste 
Wêreldoorlog het ds. en mev. 
Kiihn nie verder gevorder as die 

KRONIEK 


Verset téén die bestaande Orde. 


Dit is belangrik om daarop te let 
hoe daar in sekere kerklike kringe 
wat sterk téén die beleid van eie- 
soortige ontwikkeling gekant is, al 
skerper en onverantwoordeliker op- 
trede téén hierdie beleid en die be- 
staande orde in ons land voorgestel 
word. Dit wil voorkom asof die voort- 
gang van hierdie landsbeleid en die 
feit dat dit al meer en meer as die 
enigste werklike en realistiese oplos- 
sing vir die verhouding van blank en 
nieblank in Afrika aanvaar word, 'n 
soort van wrewelige opstandigheid 
kweek. Dit is natuurlik moontlik dat 
hierdie beleid wat aan blank @n nie- 
blank 'n eie, selfstandige bestaan en 
voortgang in Afrika wil waarborg 
juis daarom wrewel verwek omdat 
hierdie beleid in sy oorsprong deur 
die Voortrekkers en hulle nasate ont- 
werp, beproef en deurgevoer is. Aan 
die ander kant is dit natuurlik Ook 
moontlik dat die vaste stelreëls van 
die liberalistiese ideologie, waaraan so 
baie teoloë van ons tyd so diep ver- 
knog is, dit vir hulle onmoontlik maak 
om die realisme en sekerheid van 'n 
oplossing soos ons landsbeleid dit 
bied, te aanvaar. As mens egter weer 
'n keer The Future of South Africa 
(wat in 1965 deur die British Council 
of Churches opgestel is) deurlees dan 
wonder mens soms of hierdie houding 
van verset téén ons landsbeleid en 
die bestaande orde nie maar net voort- 
kom uit 'n blinde haat teen die Afri- 
kanervolk nie. Want daardie haat, of 
is dit intense jaloesie, voel mens deur- 
straal uit hierdie deur-en-deur libera- 
listiese geskriffie wat so hard probeer 
om 'n ,christelike” geskrif te wees. 


Wat ookal die werklike motiewe is 
van hierdie liberalistiese verset téén 
en volgehoue propaganda-aanslag op 
ons aanvaarde landebeleid (wat ook 
ons kerklike beleid is), die merk- 
waardige is dat hierdie verset skerper 
word en die veroordeling van eie- 
soortige ontwikkeling al skriller en 
die voorgestelde optrede al roeke- 
loser. As mens 'n beginpunt soek vir 
hierdie veldtog téén ons landsbeleid 
soos dit op kerklike terrein gevoer 
word, dan kan mens begin by Cottes- 
loe in 1960 toe daar so hard probeer is 
om die sosialistiese beginsels van die 
Freedom Charter ook in ons Afrikaan- 
se kerklike wêreld aanvaar te kry. 
NA daardie mislukking het die poging 
om die Afrikaanse kerke so ver te kry 
dat hulle ék sou saamsing in die ge- 
integreerde en frustreerde haatkoor 
téén die bestaande orde in ons land, 
nie opgehou nie. En mens kan byna 
sê dat hoe minder die liberaliste hier 
in Suid-Afrika kon bereik, hoe meer 
is getrag om met behulp van uitsprake 
van allerlei internasionale kerklike 
liggame of buitelandse kerke die be- 


leid van eiesoortige ontwikkeling voor 
te stel as iets wat ver benede die 
optrede van 'n christenmens sou 
wees. Soos prof. C. A. W. Manning 
'n keer opgemerk het laat hierdie pro- 
paganda en sy metodes baie dink aan 
die metodes wat Hitler-Duitsland ge- 
bruik het in die dertigerjare. En in 
die laaste aantal jare het ons Afri- 
kaners ook al gewoond daaraan ge- 
raak dat die liberaliste hier ter lande 
(binne en buite die kerke) en in die 
buiteland besonder warm loop oor al- 
les wat saamhang met eiesoortige 
ontwikkeling maar dit terselfdertyd 
skynbaar pragtig vind as in die nuwe 
Afrika-lande weer ʼn los tienduisend 
nieblandes afgeslag word . . . . want 
daaroor sê hulle gewoonlik niks nie. 


In die jongste tyd het dit in die 
Anglikaanse Kerk, wat taamlik sterk 
deurweef is deur die hedendaagse li- 
beralisme, skynbaar mode geword om 
breed te handel oor the spirit of re- 
sistance against tyranny. Dan word 
tyranny in daardie enigsinds verhitte 
gemoedere verstaan as die deurvoe- 
ring van die beleid van eiesoortige 
ontwikkeling en die Owerheidsoptrede 
om die kommunistiese sameswering 
téén ons land te fnuik. Die Angli- 
kaanse Kerk het mos in 1967 verklaar: 
,a law of the State which is at vari- 
ance with the will of God is not 
morally binding on Christians”. Hier 
hang alles natuurlik daarvan af wat 
mens moet verstaan onder the will of 
God. As ek die Anglikaanse kerklike 
ampsdraers rég verstaan dan is in die 
eerste plek dit so dat hulle ongeveer 
die enigste mense is wat bevoeg is 
om te sê wat the will of God is. Ter- 
selfdertyd val the will of God, volgens 
daardie interpretasie, ongeveer saam 
met die som-totaal van liberalistiese 
en pro-kommunistiese uitsprake. The 
will of God sou dan wees integrasie 
as vO6r-vereiste om 'n christen te kan 
wees; dat ons land 'n swartmansland 
moet word met figure soos Mandela 
en Sisulu en derglike as die regeer- 
ders; die herverdeling van die Boere 
se grond; integrasie vir die Afrikaner 
maar blanke kerkskole vir die Angli- 
kane; afskaffing van alle anti-kommu- 
nistiese wetgewing; aanvaarding van 
die kommunistiese ,,freedom fighters” 
as die werklike patriotte van ons land 
.. .. Al hierdie dinge wat, soos ek 
dit verstaan, vir dié Anglikane saam- 
val met the will of God word sê ge- 
stel sonder enige Bybelse regverdiging 
vir dié stellings. 


Hierdie soort ,,teologiese denke” (as 
mens dit so mag noem) word egter al 
in 1964 in 'n mate voorsien deur 'n 
lutherse sendeling aan die Rand, ene 
Hans W. Florin wat deesdae glo weer 
terug is in Duitsland. Hy het 'n 
memorandum wat nooit gepubliseer is 
nie die moontlikheid geopper dat die 


Prof. dr. A.D. Pont 


Kerk dit in ons land nodig mag ag 
om die wette van die land te oortree 
om sodoende geregtigheid te bevorder. 
Hiér draai alles natuurlik weer om die 
vraag wat as ,geregtigheid” aange- 
merk moet word. Uit die betrokke 
memorandum kry mens die indruk dat 
alles wat saamhang met die beleid 
van eiesoortige ontwikkeling nié ge- 
regtigheid is nie. Sm met hierdie 
memorandum is dan ook 'n nuwe ,,ge- 
loofsbelydenis” voorgestel wat dan vir 
Suid-Afrika se christene moes geld. 
In daardie ,,geloofsbelydenis” word 
dan sondermeer ewe plegtig gestel: 
s -. the wil of God is, and has been, 
impeded by the policies and conven- 
tional attitudes which are followed 
now, as in the past, in South Africa 
and that, therefore, the design of God 
for South Africa is being frustrated 
...” Dit is nogal 'n hele mondvol! 
Sonder danige verwysings na die 
Heilige Skrif word dan ook gesê dat 
ons moet bely: ,, . . . through Christ, 
it is the will of God that all men shall 
enjoy perfect manhood. That all Chris- 
tians and Christian Churches are 
pledged to this ideal. That is the duty 
and responsibility of all Christians to 
strive by all Christian means to se- 
cure this ideal on earth”. En dan 
word ook nog beweer dat enige op- 
trede wat met die ,,christian con- 
science and commands of God” gerym 
kan word, toelaatbaar is — waarskyn- 
lik dan om die bogenoemde ideale tot 
stand te bring. 


Laat ons nou baie goed bedink. 
Hierdie ,,verset” waaruit hierdie soort 
steologiese denke” gebore word, be- 
gin by 'n politiek-staatkundige punt 
en vandaar word dit dan oorgedra na 
die kerklike en teologiese vlak. Maar 
dit is duidelik dat die ,,optrede” wat 
op die kerklik-teologiese vlak uitge- 
dink word, nie kerklik-teologies be- 
paald moet bly nie. Die bedoeling 
skyn te wees dat dit juis moet deur- 
werk na die politiek - staatkundige 
vlak. Die indruk word dus gewek 
dat mens hier te make het met 'n be- 
paalde politieke stryd waar slegs op 
'n uiters handige manier gebruik ge- 
maak word van die kerklik-teologiese 
lewensterreine om vandaar uit poli- 
tieke voordele te probeer behaal. Dit 
gaan daarom om die ideologie van die 
moderne liberalisme en om sy doel- 
witte vir die Afrikaner aanvaarbaar 
te maak. Hier het ons, so wil dit 
voorkom, 'n verdere poging wat daar- 
op gemik is om ons daarvan te oor- 
tuig, maar nou met kerklik-teologiese 
argumente, dat die Amerikaans- 
liberalistiese ideale van één geinte- 
greerde wêreldgemeenskap onder één 
wêreldregering en één wêreldkerk `n 
herstel sal wees van die oorspronk- 
like paradystoestand. 

Maar in hierdie argumentering op 
Bybels-kerklik-teologiese vlak blyk 
een ding onbarmhartig duidelik en dit 
is dat die Bybelse boodskap van God, 
die ewige, aan die mens en die ideolo- 
gie van die hedendaagse liberalisme 
nie bymekaar pas nie die vise 
van die hedendaagse liberalisme 
kan alleen in die H. Skrif terugge- 
vind word as daar gewelddadigheid 
gedraai word aan die Woord. Daar- 
om dan ook dat die ,moderne teolo- 
gie” die maagdelike geboorte van 
Christus ontken, die opstanding van 
Christus loën en derglike meer want 
dit is alleen op dié manier wat die 
Bybelse boodskap omvorm kan word 
om die ideologie van die hedendaagse 
liberalisme te dek. Die moderne teo- 
logie is dan ook niks anders as die 
teologie van die hedendaagse liberalis- 
me nie. En eers as mens die Bybelse 
boodskap verdraai het tot dit wat dit 
nooit was nie, kan dit gebruik word 
om die ideale van die hedendaagse 
liberalisme te dek. Dit blyk byvoor- 
beeld uit die feit dat gestel kan word 
dat dit `n christelike belydenis moet 
wees om die perfect manhood on earth 
vir die mens te verwerklik. En as 
mens dit nou eers rêg verstaan bete- 
ken dit in Suid-Afrika: rasse-integrasie 
op alle vlakke; die uitwissing van die 
Afrikaner as `n selfstandige volk; die 
inskakeling van ons land in `'n inter- 
nasionale wêreldregering en wêreld- 
kerk. Dit gaan hier eenvoudig nié 
om die uitdra van die sentrale bood- 
skap van die Heilige Skrif nie maar 
om die aanvaarbaar maak van die 
liberalistiese ideale vir die mens op 
hierdie aarde deur middel van geres- 
pekteerde Bybelse begrippe. Deur 
middel van kwasie-Bybelse op teolo- 
giese argumente word getrag om `n 
bepaalde politieke ideaal te propageer. 
Da&rom word in hierdie klimaat ook 
die vraag gestel ,,What peripherally 
illegal actions can be taken against 
manifestly unchristian prohibitions? 
Such actions may involve penalties”. 
Hiermee is. ons. weer terug by die 
standpunt van die Anglikaanse Kerk 
wat min of meer daarop neerkom dat 
hulle besluit het om slegs daardie 
landswette te gehoorsaam wat na hulle 
mening nié onchristelik is nie. Hier 
word dus net Bybels-kerklik-teologiese 
argumente nie veel anders as 
anargie in die vooruitsig gestel nie 
want as elke ,,christian conscience” 
maar kan uitmaak wat ,,the will of 
God” of wat ,manifestly unchristian 
prohibitions” is waar beland ons dan? 
En die interessante is dan juis dat dit 
alles ewe vrolik gestel word nieteen- 
staande alles wat so uitdruklik in 
Romeine 13 vers 1 tot 7 gestel word. 


Hierdie soort ,,teologiese denke” is 
deesdae hoofsaaklik in die engelsta- 
lige kerklike wêreld nogal populêr en 
dit word in alle waarskynlikheid ook 
gestimuleer deur die Christian Coun- 
cil of South Africa wat nie alleen met 
die Wêreldraad van Kerke geaffilieer 
is nie maar hom ook al laat ken het 
as 'n organisasie wat volkome in die 

liberalistiese idioom dink. Ek ag dit 
waarskynlik dat in die komende jaar 
internasionale en nasionale liggame 
soos die Wêreldraad van Kerke, die 
National Council of Churches van die 

V.S.A. en die British Council of 

Churches en ook indiwiduele kerklike 

liggame in die buiteland wat hulle ten 
opsigte van Suid-Afrika van raad laat 

bedien deur Kommuniste, kommunis- 
tiese mede-reisigers en liberaliste, al 
meer en meer geld beskikbaar gaan 
stel om juis hierdie soort gedagtes in 
ons land in te dra. 


Die moontlikheid moet nie uitge- 
sluit geag word nie, gesien die Wêreld- 
raad van Kerke se waardering vir die 
sfreedom fighters” van Afrika, dat juis 
getrag sal word om hierdie soort ,,teo- 
logiese denke” onder die Bantoe van 
Suid-Afrika in te dra onder die dek- 
mantel van ,sendingwerk”. Ek het al 
baie maal gewonder wat dit sou op- 
lewer as mens Sondae en andersins 
'n opname sou kan maak van wat 
deur buitelands en engelstalige sen- 
dinggenootskappe onder die Bantoe 
van Suid-Afrika verkondig word. Ge- 
sien die populariteit, in daardie kringe, 
van die hedendaagse liberalisme be- 
staan die vermoede dat dit baie in 
dieselfde lyn sal lê as die ,,prediking” 
van Phillip Van der Kemp en Read 
van weleer. 


As mens hierdie ,,aksie” so beskou, 
is dit duidelik dat op hierdie vlak 
daar vir die komende jaar ook werk 
genoeg gaan wees vir die Afrikaanse 
kerke, die teoloë en lidmate wat in 
die lyn van die Bybels-reformatoriese 
teologie teenoor hierdie geestelike 
kanker weerstand wil en moet bied. 
Want uiteindelik is die uitdra van 
hierdie politieke propaganda in 'n 
kerklik-teologiese baadjie niks anders 
as die ondergrawing van die suiwere 
Evangelieverkondiging en ook die on- 
dergrawing van die hele bestaande 
orde in Suid-Afrika nie. En as die be- 
staande orde omver gewerp kan word, 
dan sal van die moontlikhede van 
Evangelieverkondiging, soos ons dit 
nou ken, nie veel oorbly nie. Daar- 
voor hoef mens nie veel verder te kyk 
as na die voorbeelde van die Kongo, 
Ghana, Nigerië en derglike meer nie. 

Miskien sou dit interessant wees om 
in hierdie verband 'n slag die mening 
te kon verneem van Sir Francis Ibiam, 
eertydse president van die Wêreldraad 
van Kerke, eertydse goewerneur van 
Oos-Nigerië, en 'n giftige hater van 
Suid-Afrika wat oorspoel is deur die 
rewolusies, oorlog en doodslag wat 
deesdae so loshande in Nigerië heers. 
En in Suid-Afrika waar hy so graag 
die onrus wou ontketen, is dit nog 
steeds stil, rustig, welvarend en voor- 
spoedig . .. Sou hierdie Nigeriese lid 
van die Britse adelstand nog lewe? 


Dit is nodig dat teenoor die kwasi- 
teologie van die hedendaagse liberalis- 
me die Bybels-reformatoriese beginsels 
wéér helder en duidelik geformuleer 
sal word sodat lidmaat, gemeente en 
volk dié propaganda kan herken vir 

wat dit is: 'n afwyking van die ba- 
siese beginsels van die Christelike ge- 
loof, 'n verlaging van die teologie tot 
'n onderhorigheid aan `'n politieke 
ideologie wat uiteindelik niks anders 
is as die wegbereider van die anti- 
christelike kommunisme nie. 


Interessante Boeke. 

Hier in die nadraai van 1967 het `n 
paar interessante geskrifte die lig ge- 
sien wat vir ons as Afrikaner-kerk- 
mense wat met beide voete op die 
aarde wil staan, OOk belangrik is. Die 
eerste wat ek in hierdie verband wil 
noem is Ivor Benson se boek wat die 
titel dra The Opinion Makers. In hier- 
die boek behandel die bekende engels- 
talige joernalis en politieke kommen- 
tator aspekte van die aangeleentheid 
van inligting, propaganda en ook siel- 
kundige oorlogvoering. In sy uiteen- 
setting wys Ivor Benson ook op die 
huus- en propaganda-aanbiedingsteg- 
niek van die engelstalige koerante in 
ons land. Uit sy feitelike en gedoku- 
menteerde betoog word dit ook duide- 
lik waarom die behoudende Afrikaner, 
sy kerk en sy ideale byna sonder uit- 
sondering voortdurend in die engels- 
talige pers aangeval word. 'n Hele 
boel vrae wat mens oor hierdie saak 
SOU wou vra, word deur Benson op 
'n uitmuntende wyse opgeklaar. Sy uit- 
eensettings oor die objektiwiteit van 
nuus- en feitelike aanbiedings is be- 
sonder interessant en blyk dit, uit 
Benson se uiteensetting, dat 'n koerant 
nie objektiwieit nastrewe nie maar 
slegs 'n bepaalde beeld of denkpa- 
troon by sy lesers wil skep asof dit 
dan die volle waarheid sou wees. 
Daarom is Benson se analise van wie 
die eienaars van die engelstalige pers 
is, boeiende leesstof. Daaruit word 
sommer ook duidelik wie se doeleindes 
die engelstalige pers in ons land pro- 
beer dien, word dit duidelik dat daar- 
die pers nog steeds een van die groot 
vyande van die Afrikaner is, soos hy 
dit altyd was. 


Dit sou goed wees as almal hierdie 
boek sou wil lees omdat dit ons, ten 
opsigte van die perswese, 'n baie gro- 
ter realisme sal bybring. Die boek is 
vryelik beskikbaar en kan ook by ons 
eie boekhandel, die HAUM-Boekhan- 
del, Posbus 460, Pretoria teen R2-95 
bekom word. 


'n Tweede boek wat ek in hierdie 
verband wil noem, is die werk van 
Hans Germani, White Soldiers in 
Black Africa wat teen R1-50 verkoop. 
Dit is 'n beskrywing van die stryd 
wat Kolonel ,Mad Mike” Hoare en sy 
huursoldate (waaronder daar ook Suid- 
Afrikaners was) in die Kongo teen die 
kommunisties-opgeleide en gewapende 
terroriste aldaar) gevoer het. Hans 
Germani, `n medikus wat joernalis ge- 
word het, beskrywe met 'n geoefende 
pen die chaos, ellende, moord en 
doodslag wat deur die kommunistiese 
rebelle in die Kongo gesaai is. Uit sy 
beskrywing van die toestand in die 

hawe van Dar-es-Salaam nie, 
vanwaar hulle oor Zanzibar na 
Durban teruggekeer het. Ds. 
Kiihn kon die gemeentes tydens 
sy derde besoek aan Oos-Afrika 
dus nie bereik nie. 


1921 Ds. L. E. Brandt. 


1922 Ds. H. P. Wolmarans, vergesel 
van mev. Wolmarans. 


1923/24 Dr. H. C. M. Fourie. 
1925 Ds. L. E. Brandt. 

1926/27 Ds. A. J. G. Oosthuizen. 
1928 Ds. J. J. Prinsloo Jsn. 
1928/1929 Ds. P. S. Grobler. 
1929/30 Ds. M. M. Grobler. 
1933 Ds. J. P. van den Berg. 


1934 Ds. J. P. van den Berg. (Besoek 
in sy private hoedanigheid). 


1936-1940 Ds. A. Brandt. (Op 25 
Maart 1936 georder as predikant 
vir Oos-Afrika en vertrek daar- 
heen op 1 Mei 1936 om daar vir 
een jaar as ,tydelike predikant” 
te gaan werk. Hy is op 14 
Augustus 1937 deur die Neder- 
duitsch Hervormde (Gemeente 
Rensburgrust in kombinasie met 
die Nederduitsch Hervormde Ge- 
meente Arusha beroep; op 16 
Januarie 1938 deur sy vader, ds. 
L. E. Brandt, tydens laasgenoem- 
de se derde besoek aan Oos- 
Afrika, bevestig. In daardie jare 

het ds. Andries Brandt `n ont- 

saglike groot gebied bedien: die 
hele Tanganjika, Kenia en die 
afgesonderde lidmate van die 
Nederduitsch Hervormde Kerk in 
Oeganda en die Kongo. In 1940 
het hy 'n beroep na Memel “n 
Glencoe aanvaar. 


1942 Ds. A. Brandt. 


1947 Ds. J. J. Prinsloo Jsn., vergesel 
van mev. Prinsloo. 


1948-1955 Ds. D. J. van Staden be- 
vestig as predikant van die twee 
Oos-Afrikaanse gemeentes deur 
ds. J. J. Prinsloo Jsn. tydens 
laasgnoemde se derde besoek aan 
Oos-Afrika. In 1950 het Rens- 
burgrust die kombinasie met 
Arusha opgesê aangesien dit nie 
meer moontlik was vir een pre- 
dikant om alles te behartig nie. 
Ds. Van Staden het oor `n tyd- 
perk van bykans sewe jaar voor- 
treflike werk gedoen. 


1954 Ds. H. J. Geyser. 


1954-1957 Ds. C. L. van den Berg, 
predikant van die Nederduitsch 
Hervormde Gemeente Arusha. 

1957-1959 Ds. H. R. Visser, predikant 
van die Nederduitsch Hervormde 
Gemeente Arusha. 


1955-1959 Ds. C. J. Mans, predikant 


van die Nederduitsch Hervormde 
Gemeente Rensburgrust. 


1958 Ds. J. G. M. Dreyer, vergesel 
van mnr. A. B. van N. Herbst, 
Administrateur van die Neder- 
duitsch Hervormde Kerk, het 
Oos-Afrika as afgevaardigdes van 
die Kommissie van die Alge- 
mene Kerkvergadering besoek 
en na `'n ondersoek ter plaatse 
sekere belangrike aanbevelings, 
onder andere ten opsigte van 
sekondêre onderwys, aan die 
Kommissie van die Algemene 
Kerkvergadering voorgelê. 


1959-1962 Ds. J. Breytenbach, predi- 
kant van albei die Nederduitsch 
Hervormde Gemeentes, Rens- 
burgrust en Arusha. 


1961 Di. Andries Brandt en C. J. 
Mans het Oos-Afrika weer 'n 
keer in 1961 besoek met die oog 
op die feesvierings in verband 
met die vyftigjarige bestaan van 
die Nederduitsch Hervormde 
Gemeentes Arusha en Rensburg- 
rust. 


Foto's van di J. B. Janse van 
Rensburg, tans van Pietermaritzburg 
en W. C. M. de Beer, tans van Koster, 
die enigste twee Afrikanerseuns van 
Oos-Afrika wat predikante geword 
het, het daardie gedeelte van ons kerk 
se uitstalling, bestaande uit gemon- 
teerde foto's in kronologiese volgorde, 
afgesluit. 


Die ander foto's uitgestal is, het 
bestaan uit foto's van kerkrade wat 
geneem is by geleentheid van besoete 
van die verskillende predikante in die 
loop van die jare; van komdt. Jan 
Janse van Rensburg saam met sy eg- 
genote en familielede; die laaste Her: 
vormde kerkgeboue op Eldoret en 
Arusha en die skoolgeboue op Kamp- 
fontein waar mar. Gert de Beer, va- 
der van ds. W. C. M. de Beer, vir 
baie jare voortreflike werk op die 
gebied van die onderwys en opvoed- 
ding van die Afrikanerkind van Oos- 
Afrika verrig het. 


Aan die muur teenoor die uitstal- 
kaste, wat in die middel van die lo- 
kaal gestaan het, het groot en netjies 
geraamde foto's 'n mooi en waardige 
indruk ép die talle besoekers gemaak 
Op die ander foto kan 5 van 7 groot 
foto's wat uitgestal word gesien word 
tw. bo links, dié van komdt. Jan 
Janse van Rensburg, die Trekleier van 
1908 en eerste ouderling van die 
Hervormde Gemeente Rensburgrust, 
bo regs, ds. J. J. Kiihn, stigter van 
die Nederduitsch Hervormde Gemeen- 
tes Arusha, 2/10/1910 en Rensburg- 
rust, 2/12/1910; in die middel, die 
woonhuis van komdt. Jan Janse van 
Rensburg, waarin die Nederduitsch 
Hervormde Gemeente Rensburgrust op 


2/12/1910 deur ds. Kiihn en oud. Van 
der Merwe gestig is: onder links, di. 
J. J. Prinsloo Jen, L. E. Brandt, Jac. 
van Belkum, en J. J. Kiihn, 'Tri- 
chardtsfontein, 1909. Di. Prinsloo, 
Brandt en Kiihn het elkeen drie be- 
soeke aan Oos-Afrika gebring en be- 
langrike werk in die loop van die jare 
daar verrig. Onder regs, ds. Andries 
Brandt, die eerste ,,vaste” predikant 
van die Nederduitsch Hervormde Ge- 
meentes Arusha en Rensburgrust, 
1936-1940 en vir 'n tydlank tydelike 
skoolhoof op Broederstroom. 'Twee 
foto's waarop die eerste en laaste 
kerkgebou op Eldoret voorkom, kon 
ook langsaan bogenoemde vyf foto's 
gesien word. i 


In die loop van die drie dae waar- 
tydens die uitstalling besigtig kon 
word, is die foto's deur `n groot aan- 
tal besoekers besigtig en die uiteen- 
setting en byskrifte aandagtig gelees. 
Die uitgestalde foto's het by baie oud- 
inwoners van Oos-Afrika aangename 
en tere herinneringe gewek. By baie 
was daar egter 'n gevoel van innige 
hartseer oor die pragtig stuk Afri- 
kanerbeskawing en -prestasie wat on- 
der die druk van omstandighede prys- 
gegee moes word. Die duisende te- 
ruggekeerde Afrikaners uit Oos-Afrika 
het weliswaar deur die prysgawe en 
afstanddoening van hulle vrugbare 
plase, hulle besittings, hulle skole en 
kerkgebous ontsaglike materiële skade 
gely, maar aan die ander kant het 
hulle ons Republiek kom verryk met 
hulle kennis, ervaring, ontembare 
idealisme en onvernietigbare geloofs- 
vertroue. Orals in ons gemeentes 
word hulle aangetref waar hulle mee- 
lewende lidmate en getroue kerkraads- 
lede is. Ook in die gewone samele- 
wing het die meeste van hulle hul op 
'n verrassende wyse aangepas en hulle 
lot by ons ingewerp. 


Benewens die uitgestalde foto's en 
dokumente in verband met die Neder- 
duitsch Hervormde Kerk, was daar 
ook 'n baie interessante uitstalling 
ivm. die werksaamhede van die Ned. 
Geref. Kerk in Oos-Afrika wat deur 
ds. F. G. M. du Toit, Argivaris van 
die Ned. Geref. Kerk, versorg is. Die 
res van die uitstalling het 'n uitbeel- 
ding gegee van die uiters belangrike 
werk op die gebied van die onderwys 
en opvoeding in die loop van meer as 
'n halwe eeu benewens die aktiwiteite 
op kultuurhistoriese gebied. Verder 
was daar ook intressante gebruiks- 
voorwerpe en 'n belangrike afdeling 
wat oor die naturellelewe van Oos- 
Afrika gehandel het. 


Die opening van die Oos-Afrikaanse 
Museum is op Saterdag, 7 Oktober 
1967 deur Sy Edele, die Administra- 
teur, mnr. Van Niekerk, in die Nor- 

maalsaal van die Pretoriase Onder- 
wyskollege in die teenwoordigheid 
van 'n groot aantal besoekers waar- 
geneem. 


Uit gesprekke wat lidmate van die 
Nederduitsch Hervormde en die Ge- 
reformeerde Kerk na die opening met 
mekaar gevoer het, het dit geblyk dat 
dit diep betreur. word dat die Ad- 
ministrateur die belangrike aaadeei 
wat die bogenoemde twee Kerke in 
die geskiedenis van die Afrikaner in 
Oos-Afrika oor `n tydperk van meer 
as 'n halwe eeu gehad het, feitlik ge- 
heel en al geignoreer het. Wanneer 
sy toespraak nagegaan word, is dit 
baie duidelik dat hy sy inligting net 
uit een bron verkry het en dat hy 
daardeur nie in staat gestel is om `n 
objektiewe beeld van die aandeel van 
al drie susterkerke in die geskiede- 
nis van Oos-Afrika te gee nie. Ba- 
halwe dat hy gesê het dat ,,die Afri- 
kaanse Kerke (nie) hulle plig versuira 
het nie en sedert 1904 van tyd tot tyd 
predikante hierheen gestuur en ver- 
skeie gemeentes gestig (het), het hy 
dit goed geag om naas die name van 
'n aantal predikante van die Ned. Ge- 
ref. Kerk wat op hulle terrein belang- 
rike werk in Oos-Afrika verrig het, 
nie die naam van een enkele predi- 
kant van die Nederduitsch Hervormde 
en Gereformeerde Kerke te noem nie. 
Net soos hulle kollegas in die Ned. 
Geref. Kerk, het die predikante van 
die Nederduitsch Hervormde en die 
Gereformeerde Kerke ook werk van 
blywende betekenis in Oos-Afrika ge- 
lewer. Naas die name van di A. P. 
Burger, J. M. Louw sr, M. P. Loub- 
ser, J. H. Louw, wat voortreflike werk 
vir hulle. Kerk in Oos-Afrika verrig 
het en wat die Administrateur by 


name genoem het, het hy volkome 
geswyg oor die belangrike werk wat 
vanaf 1910 tot 1962 deur predikante 
en afgevaardigdes van die Neder- 
duitsch Hervormde en Gereformeerde 
Kerk in Oos-Afrika gedoen is. Dit is 
te betreur dat die Administrateur 
blykbaar swak ingelig is en dat sy toe- 
spraak, wat andersins van `n puik 
gehalte was, nie blyke gegee het van 
'n objektiewe siening van die rol van 
al drie Afrikaanse susterkerke in Oos- 
Afrika nie. 


Die foto's en dokumente wat deur 
die Argivaris van die Nederduitsch 
Hervormde Kerk uitgestal is, was net 
in bruikleen afgestaan en tans word 
die verskillende items uitgestal in die 
leeskamer van die Nederduitsch Her- 
vormde Kerkargief in Pretoria. Met 
hierdie geleentheidsuitstalling wat vir 
'n tydlank sal duur, wil ons graag hul- 
de bring aan die jarelange getroue 
werk wat deur ons predikante, kerk- 
raadslede en lidmate in Oos-Afrika 
verrig is. di J. G. M. Dreyer, C. 
J. Mans, C. L. van. den Berg het in 
die loop van die jare belangrike arti- 
kels oor die geskiedenis van ons Kerk 


in Oos-Afrika in Die Hervormer en 


Hervormde Teologiese Studies gepub- 
liseer, terwyl die verskillende predi- 
kante wat vanaf 1910 Oos-Afrika be- 
soek het, belangrike verslae oor hulle 
sending opgestel het en sommige ook 
hulle reisindrukke op skrif gestel het, 
maar ons vertrou dat die tyd spoedig 
sal aanbreek dat die geskiedenis van 
die Nederduitsch Hervormde Kerk van 
Afrika in Oos-Afrika in sy volle om- 
vang vir die nageslag te boek gestel 
sal word. 


H. M. Rex. 
Argivaris, Ned. Herv. Kerkargief. 





BOEKBESPREKING 


Alle Boeke wat in die 
Hervormer bespreek 
word is verkrygbaar by 


HAUM, Posbus 460, 
Pretoria. Tel. 22014. 


Levend Verleden, een zwerftocht door 
Noord-Israel deur dr. A. van Selms 
Uitgegee deur Callenbach, Nijkerk 
Prys f.9.90 gebind. ad 


Net onlangs het daar uit die pen 
van dr. Van Selms twee dele kom- 


mentare oor Genesis verskyn en nou 
al weer hierdie klein werkie. Dit ge- 
tuig van sy werkkrag en ywer. 


Hierdie klein publikasie handel oor 
die geskiedenis van die stam Sebulon 
waarvoor die skrywer `n voorliefde 
het. Al die gegewens oor Sebulon wat 
verspreid oor die Bybel 1ê, het dr. 
Van Selms nagegaan en in verband 
met mekaar gebring. Sy groot be- 
lesenheid, sy groot kennis van die to- 
pografie en van die Hebreeuse en 
aanverwante tale en van die ou ooste 
het hom goed te staan gekom en het 
soms verrassende resultate gelewer. 
Die geskrif is die uitvloeisel van 'n 
persoonlike besoek aan die grondge- 
bied van die stam Sebulon, waar hy 


in die kibboets (gemeenskaplike plaas) 
Sarid vir twee weke gebly het en 
rondgedwaal het oor vlaktes en berg- 
land. Skrywende oor die gemengde 
huwelike van die seuns van Jakob 
met Kanaanitiese dosters deel hy 'n 
klap uit aan teenstanders van gemeng- 
de huwelike deur hulle te noem: ,Ras- 
senmaniakken”. Vir die pleitbesorgers 
van vermenging kan ons sê: Die By- 
bel beveel nêrens en moedig nooit ge- 
mengde huwelike aan nie. Dit is die 
gees van ons tyd wat dit doen, die 
gees wat dweep met eenheid, uitwis- 
sing van grense en gelykheid. 


Dit is jammer dat dr. Van Selms, 
wat met soveel liefde vir Sebulon 
skrywe, hierdie onnodige opmerking 
kwyt geraak het. Verder het ons 
waardering vir sy pennevrug. 


Joh. Dreyer. 


Blindederm- 
ontsteking 


DIE DR. MULLERS- 
BLINDEDERMMIDDEL 


TYDENS die afgelope kwarteeu het 
die Dr. Mullers - Blindedermmiddel 
vrywel honderde lewens gered. Dit 
het duisende lyers in staat gestel om 
die doktersmes vry te spring. Hier- 
die middel het dit moontlik gemaak 
dat blindedermlyers deesdae 'n des- 
kundige behandeling kan ondergaan 
teen geringe koste 





KENTEKENS 


* Pyn in die regtersy 
* Aangepakte tong 


* 'n Temperatuur 
(koors) tussen 100 
en 102 grade 


& Hardwording van 
die maagwande. 


Die Dr. Mullers- 
Blindedermmiddel 


is verkrygbaar by aptekers teen 70 
per bottel of posvry van .... 


NORWOOD COAKER. 


POSBUS 89 LADYBRAND 

PROF. DR. J. H. J.A. GREYVENSTEIN OORLEDE 


'n Benadigde mens is deur die Here 
God opgeroep, Jan Hendrik Jacobus 
Antonie Greyvenstein op die 15de No- 
vember 1967. Sy lewensduur was nie 
70 jaar nie, ook nie die 80 jaar van 
`n baie sterke nie (Ps. 90:10), maar 
89. En dit was 'n vol en ryke lewe, 
vol aan toewyding en geloof, ryk aan 
simpatie en liefde. Hy het nie verniet 
gelewe nie. Sy oudstudente in die be- 
sonder en die kerk in die algemeen 
pluk die vrugte van sy arbeid. Die 
warmte van sy hart en sy ootmoedige 


geloof was opvallend in sy omgang vir 


Kroniek 

Kongo kry mens 'n beel van wat die 
liberalistiese bevrydingswoede van 
koloniale volke in Afrika in terme van 
mense-lewens, vernietiging en chaos 
gekos het en nog kos. 


Interessant is sy terloopse beskry- 
wing van die optrede van die V.V.O.- 
troepe toe hulle die orde in die Kongo 
gaan ,,herstel” het deur Katanga te 
vernietig. Germani wys daarop. dat 
die Sweedse en Indiese troepe uitge- 
munt het in hulle bedrewenheid om 
moord te pleeg te plunder en te roof 
so dat selfs in die Kongo 'n Onasien 
(n amptenaar of soldaat van die 
V.V.O.) `n skeldwoord geword het. 
Een van die V.V.O.-generaals, so word 
ook vertel, het by sy vertrek uit die 
Kongo dit goedgedink om die 40 ys- 
kaste wat hy geroof het, op V.V.O.- 
koste, saam met hom te neem! 


Die beskrywing van hoe die huur- 
soldate van Kol. Hoare, wat in die 
Kongo die bynaam van the white 
giant gekry het, die kommunistiese 
Simbas verslaan het, is insiggewend 
en gee ook 'n beeld van wat die Or- 
ganisasie vir Afrika Eenheid se ,,be- 
vrydingsleër” wat Suidelike Afrika 
moet kom verower, sal wees. Die 
kommunisties-opgeleide Simbas wat in 
geen geval werklik teen die huursol- 
date weerstand kon bied nie, het al- 
léén uitgemunt in hulle wreedheid 
teenoor weerlose burgers en vroue. 
Massamoorde, brandstigting en roof 
ten opsigte van ongewependes daarin 
het die krag en heldhaftigheid van 
die Simbas gelê. Dit is nou die hoog- 
geroemde ,,freedom fighters” van die 
nuwe Afrika! En dan word dit nogal 
bedenklik as mens in ag neem dat die 
Sentrale Komitee van die Wêreldraad 
van Kerke in Januarie 1965 gevra het 
dat die kerke van die wêreld hierdie 
,freedom fighters” van Afrika met 
hulle gebede sal omring! 


In ieder geval, White Soldiers in 
Black Africa is beslis die moeite werd 
om te lees as mens 'n realistiese beeld 
van 'n tydperk uit die geskiedenis van 
die Kongo wil kry, 


elkeen wat hom leer ken het. Sy 
troue, blymoedige karakter was die 
uitbloeisel van sy vaste geloof. 


Die hele kerk treur saam met mev. 
Greyvenstein en haar seun, Kolonel 
Henk Greyvenstein, en bid hulle toe 
die ryke vertroosting van onse God 
en Vader, dat Hy hulle hande wil 
vashou, hulle wil sterk in die droe- 
wige dae en die beproewing wil heilig 
aan hulle harte. 

Joh. Dreyer. 


By die Graf 


Fil. 1:83-26. 
Ps. 89:1; Ges. 190:4. 


Fil. 121: Want vir my is die lewe 
Christus en die sterwe wins. 


Daar is vir sover ons persoonlike 
ervaring gaan, niemand gewees Vir 
wie hierdie woorde van ons teksvers 
soveel persoonlike betekenis gehad 
het, as vir ons algemeen hooggewaar- 
deerde leermeester prof. Jan Greyven- 
stein. 


Vir Paulus was dit 'n woord van sy 
ou dag. Nie dat hy toe reeds 'n hoë 
ouderdom bereik het nie, maar oud 
as gevolg van die jare van bitter 
stryd, nie alleen teen die vyande van 
die evangelie nie maar ook teen hom- 
self. Wat 'n stryd het daar nie in sy 
geloofslewe plaasgevind nie, toe hy van 
'n vyand en vervolger van Jesus 
Christus moes verander na `n kneg, 
Ja, 'n slaaf van Christus! 


Waar hy by die skryf van hierdie 
brief aan die Filippense in Rome in 
die gevangenis sit, terwyl hy wag om 


voor die keiser te verskyn, op wie hy 
hom beroep het, het hy dit as `n bit- 
tere smart gevoel, dat hy die geleent- 
heid nie meer gehad het nie om vry- 
moediglik die Woord van die evange- 
lie te kan spreek en daarom vra hy 
ook sy lesers om vir hom in hierdie 
saa sy voorbidders te wees voor 
od. 


Op die weg na Damaskus het Jesus 
hom met geweld tegemoet getree en 
beslag op hom gelê. As dienskneg van 
Jesus Christus sal hy nou veral die 
evangelie aan die heidenwêreld gaan 
bring. S6 het hy hom geheel-en-al 
oorgegee aan sy Here en Meester met 
die opdrag om sy Woord te gaan ver- 
kondig aan die hele wêreld, sodat hy 
daarna nooit weer aan iets anders kon 
dink nie. Soos wat hy Timotheus ver- 
maan het om die Woord te verkondig 
dag en nag, tydig en ontydig, so het 
hy dit self gedoen. Dit vat hy alles 
saam onder die woord van ons teks- 
vers: Om te lewe is vir my Christus, 
maar om te sterf is vir my wins. Dit 
het hy sedert sy bekering nog altyd 
gedoen en dit wil hy, ingeval hy weer 
vrygelaat word, ook weer doen, want 
om te leef, al is hy al 'n ouman, be- 
teken vir hom om in die diens van 
Christus te staan. Hy sal tot op die 
laaste toe, dienskneg van sy Here en 
Meester wees. As God dit mag gee 
dan sal hy sterf terwyl hy besig is 
met die evangelie-verkondiging. Sy 
lewe was aan sy Heiland en sy ko- 
ninkryk toegewy en of hy leef en of 
hy sterf, hy bly die diens E van 
sy Here en Meester. 


O) Sien jaa 





Links (van voor na agter): Ds. P. M. Smith, prof. dr. $. P. van Rensburg, 


ds. P. J. J. Venter. 


Regs: Ds. G. P. J. Grobler, ds. A. Ras, ds. P. $. Grobler. 

Maar aan die anderkant sal dit vir 
hom ook heerlik wees om, nadat hy 
die loop voleindig het, die goeie stryd 
gestry het en die geloof gehou het, 
die kroon van die geregtigheid te 
ontvang uit die hand van die rev- 
verdige Regter. Hy verlang nie soos 
'n swakkeling sondermeer na die dood 
nie, maar tog sal die dood vir hom 
'n wins wees. 


Geagte Gemeente, sê moet ons hier- 
die woord van Paulus sien as afkoms- 
tig uit sy diepste geloofsoortuiging as 
geroepe dienskneg van Jesus Chris- 
tus. Maar, sê sal dit ook wees met 
elke diepernstige medewerker of mede- 
werkster van God in hierdie wêreld. 
En so het ons ons leermeester prof. 
Greyvenstein ook geken. Hy het altyd 
geweet dat hy dienskneg van Jesus 
Christus was, al het sy mond nooit 
daarvan oorgeloop nie. Sy lewe was 
vir hom in Gods hand en solank hy 
leef moes hy werk. Dit is o.i. die 





Prof. H. P. Wolmarans en 
dr. L. M. le Roux 


Bladsy 1 





rede waarom dit vir hom so moeilik 
was om hom te versoen met die ge- 
dagte dat hy by die bereik van die 
leeftydsgrens moes uittree en sy taak 
moes neerlê, terwyl daar tog met die 
uit-die - dienstreding niks verkeerd 
was nie. 


Dat hy ook geroepe dienskneg van 
Jesus Christus was en die stille be- 
rusting wat daaruit gevloei het, is die 
bron van krag gewees in sy lewe. Vir 
my persoonlik is dit tot 'n mate die 
verklaring van sy hoë ouderdom, ter- 
wyl hy toe hy in 1917 as dosent deur 
die kerk benoem is, 'n sieklike man 
was. Hy het meer as een keer in ge- 
sprekke daaraan uiting gegee. dat die 
stille berusting in Gods wil en die 
geloofsoortuiging van dienskneg van 
Jesus Christus te wees, hom gevry- 
waar het van gewetenswroeging, wat 
so dikwels die oorsaak is van ernstige 
krankheid. 


Dit het hom gemaak dat ons hom 
leer ken het as 'n man van een stuk, 
met 'n vaste koers en lewensrigting, 
in die volste sin van die woord 'n man 
van karakter. wat nooit `n prys gehad 
het nie. Twis en rusie in eie belang 
was by hom eintlik vreemd, omdat 
hy ,,gesien sy lewensopvatting, ook 
vry was van allerlei persoonlike am- 
bisies. 


Die wat hom al die jare van naby 
geken het, sal arm wees en hom mis 
as 'n troue en vaderlike leermeester 
en raadgewer. Gister nog het sv ou 
vriend en geesgenoot, ds. S. J. Stry- 
dom, met trane in die oë daarvan ge- 
tuig wat prof. Greyvenstein vir hom 
as vriend en raadgewer beteken het, 
selfs toe hulle nog saam met die 
studie in Nederland besig was. Hy sou 
graag daarvan vandag hier getuienis 
wou gegee het. as dit nie om gesond- 
heidsredes vir hom reeds onmoontlik 
was nie. Op sy versoek maak ons 
hier dankbaar melding van wat prof. 
Greyvenstein vir hom beteken het. 


Ons mag die Here-God vandag dank 
dat Hy sê 'n man aan ons kerk en 
aar die Christelike kerk in die alge- 
meen gegee het. Hy het nie alleen die 
begin gemaak van ons teologiese op- 
leiding nie, maar daar ook karakter 
en diepte aan gegee. As dit moontlik 
sou gewees het om hom altyd te be- 
Fou, sou ons van baie smart en te- 
leurstelling van die jare na sy uittrede 
gevrywaar gebly het. Hulle wat glo 
is nie oorhaastig nie en hulle 'oop 
die liewe Here ook nooit vooruit nie. 
Ea prof. Greyvenstein was juis 'n nan 
van geloof en visie en stille berus- 
ting in wat God met ons wil — 
Amen. 


H. P. Wolmarans. 


VRAEBUS 


VERSKILLENDE VERTALINGS IN 
DIE BYBEL 


Vraag: 


Br. F. B. J. Brits van Sewendelaan 
7, Roodepoort trap weer klei. Nou is 
dit met boomname. Hy wys daarop 
dat in die vertaling van die Bybel in 
Afrikaans in 1933 hy in Jes. 61:8 lees 
van eikebome, maar in die hersiene 
uitgawe van 1958 lees hy op dieselfde 
plek van terebinte. Hy vind dieselfde 
vertaling, terebinte, in Psalm 56: 
maar in Jes. 44:14 is dit eikebome. 
Nou vra hy: Waarom die verskil? 
Antwoord: 


In die Vraebus van ons vorige uit- 
gawe het ons reeds gewys op die 
moeilikheid wat Bybelvertalers het 
met dierename in die O.T. en dat as 
gevolg daarvan daar verskil is in die 
vertaling van Exod. 8:16, wat deur 
sommige weergegee word as luise en 
deur ander as muskiete en deur weer 
ander as miggies. 


Met die name van bome en plante 
is die vertaling ook maar moeilik. 


Vandaar dat daar verskil is in die oor- 
setting. Die Hebreeuse taal maak 
geen duidelike onderskeid tussen bv. 
'n akkerboom en `n terpentynboom 
nie. Die Hebreeuse woord hier bete- 
ken magtige, ,,goddelike” boom in die 
algemeen en word gebruik as 'n ver- 
samelnaam vir verskillende O.T. bome 
en word as `'n eerbiedwaardige ,,hei- 
lige” boom beskou (Gen. 12:6; Deutr. 
11:30), wat by belangrike gebeurtenis- 
se ' die volkslewe `n rol speel. (Gen. 
35:8. 


Omdat sowel die akkerboom as ook 
die terebint aan die beskrywing groot, 
skaduryk beantwoord, daarom sou met 
reg niemand kan beweer dat een van 
die twee bome hierbo genoem alleen 
die bedoelde boom sou wees. 


Joh. Dreyer. 


Ring van Zuurfontein 


Kennis geskied hiermee van die 
tweede vergadering van die Ring van 
Zuurfontein, wat gehou sal word (D.V) 
op Vrydag 22 Maart 1968 om 7.40 nm. 
en Saterdag 23 Maart 1968 in die 
kerkgebou van die gemeente Primrose- 
Oos. 


Alle verslae en beskrywingspunte 
moet ondergetekende bereik nie later 
as 8 Maart nie. Alle geloofsbriewe en 
ander stukke wat die Kerkwet vereis 
moet op die openingsaand ter tafel 
wees. : 


J. H. Koekemoer, 
Skriba. 

VROUE RUBRIEK 


ANNO DOMINI 





Ons staan voor die deur van 'n 
nuwe jaar. Die jaar 1967 is verby 
en ons begin met die jaar 1968. So 
loop die tyd aan en kom daar elke 
keer maar net 'n syfertjie by. As ons 
nou vooruitbeplan, praat ons reeds 
van 1969, 1970, 1980 of 2000. Dit het 
vir ons vanselfseprekend geword, maar 
het ons al ooit daaraan gedink waar- 
vandaan hierdie syfers kom? 


Nou sal elkeen onmiddellik ant- 
woord dat ons weet waarvandaan die 
syfer kom. Almal weet tog dat ons 
vanaf die geboorte van Christus da- 
teer. As ons dus praat van 1968, dan 
beteken dit dat ons nou eenduisend- 
negehonderd-agt-en-sestig jaar na die 
geboorte van Christus lewe. Daarom 
praat ons van ,,voor Christus” en ,,na 
Christus”. So het Moses ongeveer 
1500 jaar voor Christus met die volk 
Israel uit Egipte getrek; Sokrates is m 
399 v.C. dood; Jan van Riebeeck het 
in 1652 n.C. geland. In Engels is dit 
die gewoonte om ,,B.C. en ,A.D.” te 
skrywe. Dit staan vir ,before Christ” 
€n ,anno Domini”. Laasgenoemde is 
die segswyse wat eeuelank . in die 
Christelike wêreld gebruik is; dit is 
Latyn en beteken soos vroeër op del- 
tige wyse in al die tale van die Weste 
gesê is ,,in die jaar van onse Here”. 
In die moderne tyd word die ,,v.C.” 
er ,n.C.” gewoonlik weggelaat, behal- 
we waar daar by die leser of hoorder 
twyfel kan wees of dit voor of na 
Christus se geboorte plaasgevind het. 
So is Jerusalem tweekeer deur die 
Pomeine verwoes, naamlik 65 v.C. en 
70 n.C. In so `n geval sal ons die be- 
palinge voor of na Christus altyd by- 
sit Maar as ons bv. lees van Herodus 
die Grote (37-4), dan beteken die sy- 
fers vir ons dat Herodus geleef het 
van 37 V.C. tot 4 n.C., omdat ons weet 
dat vanaf die geboorte van Christus 
agtertoe getel word, sodat die syfer 
van die jaar al kleiner word hoe nader 
ons aan die geboorte van Christus kom 
en al groter hoe verder ons van die 
geboorte van Christus weggaan. Dit 
is ook so vir die tyd na Christus. 


Dit is alles bekende dinge, maar as 
ons in die geskiedenis terugblaai, kom 
ons op allerlei interessante dinge af 
wat weinig bekend is. Ons noem hier 
'n paar: 


(1) Die gewone datering wat ons oor 
die hele wêreld aantref, is volgens een 
of ander belangrike gebeurtenis in die 
lewe van die volk waaraan die skry. 
wer behoort. Onder alle volke word 
meesal aangetref (ek praat nou van 
die ou tyd) dat volgens die jare van 
regering van 'n koning dateer word. 
So kry ons dit ook in die Ou Testa- 
ment, bv. 2 Konings 8:16: ,En in die 
vyfde jaar van Joram, die seun van 
Agab, die koning van Israel, terwyl 
J6safat koning was van Juda, het Je- 
h6éram, die seun can Jêsafat, die ko- 
ning van Juda, koning geword”. Jes. 
6:1: ,In die sterfjaar van koning Us- 


LY] 


sia het ek die Here sien sit . . .. 
Jes. 7:1: ,En in die dae van Agas, die 
seun van Jotam, die seun van Ussia, 
die koning van Juda, het Resin . . .. 
opgetrek na Jerusalem . ...” 


(2) Die datering volgens konings se 
regering is baie lomp en lewer baie 
moeilikhede. So kry ons dat in die 
latere Jodendom die Rabbis uitwerk 
hoe lank dit na die skepping van die 
wêreld is en dat daarvolgens gedateer 
word. So dateer die Jode tot vandag 
toe. Volgens die Joodse kalender leef 
ons nou in die jaar 5,728, waarby niks 
gevoeg word nie, omdat die bedoeling 
is dat elkeen weet dat dit die aantal 
jare sedert die skepping is. Hulle 
Nuwejaarsdag val in September van 
ons tydsrekening. s 


(3) Aanvanklik gebruik die Chris- 
tene ook nie die Jode se manier van 
datering, d.w.s. die jare vanaf die 
skepping. Vanaf die sesde eeu n.C. be- 
gin die Christene egter geleidelik al- 
meer om vanaf die geboorte van 
Christus te dateer. Die datum van die 
geboorte van Christus is egter ver- 
keerd uitgewerk sodat ons jaartelling 
met sowat 3 of 4 jaar te vroeg is. Die 
korrekte jaartelling is dat ons nou 
(1968) reeds in die jaar 1972 is. Vol- 
gens ons huidige jaartelling is Chris- 
tus gebore in die jaar 4 voor die ge- 
boorte van Christus! 


(4) Vir die tyd voor Christus het 
die Christene egter tot in die 18de eeu, 
d.w.s. tot skaars 200 jaar gelede, nog 
steeds die berekening vanaf die skep- 
ping behou. So is ook die groot in- 
deling van die geskiedenis in periodes 
volgens die Ou Testament gedoen. Al- 
gemeen is aanvaar dat die wêreldge- 
skiedenis ingedeel is volgens die gesig 
van Daniël (hoofstuk 2) in vier ryke, 
waarvan die laaste (die ryk van yster) 
die Romeinse Ryk sou wees, wat. op- 
gevolg is deur die ryk van Christus 
— die ryk wat vir ewig sou staan. 
Gedurende die 18de eeu het daar egter 
'n geweldige toename in kennis van 
die geskiedenis plaasgevind. Baie vol- 
ke en gebeurtenisse het bekend geword 
wat in die Bybel nie vermeld word 
nie. Bybelkritiek het dit ook duidelik 
gemaak dat die berekening van die 
ouderdom van die aarde, d.w.s. die be- 
rekening van die jaartal sedert die 
skepping nie gehandhaaf kan word 
nie. Om hierdie redes is daar afgesien 
van die berekening sedert die skep- 
ping en is die datering vanaf die ge- 
boorte van Christus agteruit aange- 
neem, omdat die geboorte van Chris- 
tus die sentrale gebeurtenis van die 

eskiedenis is wat vir alle mense be- 
angrik is. Eg 

Tot sover het ons nog net van die 


uiterlike dinge gepraat — oorwegings 
van nuttigheid in die datering. Maar 


daaragter sit tog `n baie diep en be- 


C] Sien langsaan 

PASTORALE 


DIE VERHOUDING TUSSEN 
PREDIKANT EN OUDERLING 


Dit is nodig om ook nog daarop te 
wys dat die verhouding tussen predi- 
kant en ouderling `n werksverhouding 
is. Ek het reeds in die vorige artikels 
daarop gewys, dat die amp 'n diens 
of werk is wat in die kerk verrig moet 
word. Ook het ek reeds daarop gewys, 
dat die ampte van predikant en ouder- 
ling mekaar nodig het en aanvul. Nou 


Anno Domini 

langrike Bybelse gedagte. As ons die 
Ou Testament in oënskou neem, sien 
ons dat daar eers van die mensheid 
gepraat word; daarna van die volk 
Israel. By die profete vind ons almeer 
die gedagte van die res, die oorblyf- 
sel of die stam wat sal oorbly, wat 
getrou sal bly aan die Here. Hier het 
die kring dus al baie nouer getrek, 
sodat daar nie meer van die volk Is- 
rael gepraat word nie, maar dat die 
toekoms gesien word in terme van die 
oorblyfsel. By verskillende van die 
profete, veral Jesaja, word die kring 
dan nog nouer getrek en word daar 
van een enkele persoon gepraat, naam- 
lik die Kneg van die Here wat kom 
om die sondes van Sy volk te dra (bv. 
Jes. 53). Gaan ons nou oor na die 
Nuwe Testament begin ons by die ge- 
boorte van Christus, die Seun van die 
mens waarvan Daniël (Dan. 7:13) 
praat. Hy is alleen; dan versamei Hy 
die Twaalf rondom Hom; dan kom 
meer vervolginge; uiteindelik by die 
uitstorting van die Heilige Gees kom 
daar duisende; en daarvandaan sprei 
die kerk uit oor die mensheid. So sien 
ons dat die wêreldgeskiedenis wyd 
begin, al nouer saamsluit tot by 
Christus en daarvandaan weer wyer 
uitkring na die hele mensdom. Daar- 
om staan Christus as die middelpunt 
van die geskiedenis en dit is so omdat 
Hy die enigste Middelaar tussen God 
en die mense is. 


Maar daarom behoort ook die ganse 
geskiedenis aan Hom. Elke jaar is 
anno Domini, die jaar van onse Heer. 
Hyv is die Ewige, wie se koninkryk 
nooit 'n einde sal hê nie, soos Daniël 
gesien het (hoofstuk 2). Daarom is 
ook ons tye in Sy hand (Ps. 31:16). 
Dit klink vir die moderne wêreld te 
deftig, te swaarwigtig en daarom so 'n 
bietjie bespotlik om te praat van die 
jaar van onse Heer 1968. Maar vir 
die gelowige steek daar in hierdie uit- 
drukking `n hele wêreld van beteke- 
nis. Daarom kan ons dit gerus vir 


mekaar biddend toewens: Mag 1968 
vir jou die jaar 1968 A.D. wees! 


Prof. P. S. Dreyer. 

wil ek graag aantoon wat die predi- 
kant en die ouderling elkeen moet 
doen en hoe die werk wat hulle doen, 
mekaar aanvul tot opbou van die ge- 
meente. Uit die aard van die saak 
kan `n mens egter nie volledig op 
elke onderafdeling van elkeen se werk 
ingaan nie. Dan moet `n mens 'n hele 
dik boek skrywe. Gevolglik sal ons in 
hierdie artikel net 'n paar hoofpunte 
nader kan toelig: 


Die vernaamste werk van die ouder- 
ling is om die gemeente byeen te 
vergader. Hy moet versamel en nie 
verstrooi nie. In die algemeen bete- 
ken dit dat die ouderlinge moet uit- 
gaan om die gelowiges as 'n gemeente 
bymekaar te maak en om toe te sien 
dat dié mense wat hulle bymekaar ge- 
maak het in noue kontak met die lewe 
en werk van die gemeente verkeer. 


Die taak om te versamel het ook 'n 
besondere betekenis. Dit help niks as 
mense se name net in die lidmate- 
register geskrywe is nie. Die gemeen- 
te moet altyd glo in die Here Jesus 
Christus. Die Here God hou mense 
in die regte en lewende geloof deur 
die regte prediking van die Woord -n 
die suiwer bediening van die sakra- 
mente. Die besondere betekenis van 
die ouderling se versamelingstaak is 
dus daarin geleë dat hy die gemeente 
op Sondae moet bymekaar bring om 
die prediking te hoor en die sakra- 
mente te ontvang. 


As die mense dan op Sondag in die 
kerkgebou is, dan begin die predikant 
se werk. Hy moet dan vir die ge- 





Stichting In De Rechte Straat” 


Teken in op die maandblad: In de 
Rechte Straat (Nederlandse uitgawe) 
of ,On the Road to Damascus” (En- 
gelse uitgawe). Redakteur ds. H. J. 
Hegger — en stry saam teen die toe- 
nemende stroom van die valse een- 
wording met Rome. 


Dit kos slegs R1-60 vir 352 bl .per 
jaar. 


U steun daardeur terselfdertyd die 
eks-priesterwerk .in die Wartburg. 





DR. J. 1. DE WET 


meente reg preek en die sakramente 
so aan hulle bedien soos die Here 
Christus dit ingestel het. Hy kan al- 
leen reg preek as hy vir die gemeente 
die Bybel ooreenkomstig sy eie bedoe- 
ling met betrekking tot die Persoon, 
Woord en daad van Jesus Christus 
uitlê. Dit wil sê, hy moet uit die By- 
bel vir die gemeente aantoom Wie 
Jesus Christus is, wat Hy vir hulle 
tot hulle saligheid gedoen het en hoe 
Hy deur die gemeente en in die ge- 
meente gedien wil word. As die predi- 
kant so reg wil preek, dan moet hy 
die Skrif ondersoek en daarin navors 
en naspeur wat die bedoeling van die 
Gees is (vgl. 1 Petr. 1:10-12). As die 
predikant sê reg preek, dan word die 
gemeente, wat deur die ouderlinge 
versamel is, opgebou en gesterk in die 
geloof. As hv egter verkeerd preek 
d.w.s. die Bybel verkeerd uitlê dan 
word die geloof afgebreek en die ge- 
meente verstrooi. Dan vernietig hy 
die goeie werk wat die ouderlilnge ge- 
doen het. 


Daarom het die ouderling verder in 
hierdie verband nog twee dinge wat 
hy moet doen: Eerstens moet hy toe- 
sien dat die gemeente wat hy versamel 
en bymekaar gebring het nie weer 
deur verkeerde prediking verstrooi 
word nie. Tweedens moet hy wat ou- 
derling is, toesien dat daar nie deur 
bysake te veel beslag op die predikant 
se tyd gelê word nie, want om reg te 
kan preek het die predikant soms 
stilte en altyd, volgehoue studie — 
studie van die Woord — broodnodig. 


(Word vervolg.) 





Teken in by . .. 
DS. E. THERON, 
Wrenchweg 49, 
Parow, 
Kaapstad. 


VAKANSIEWOONSTELLE 
WARMBAD 





Nuutgeboude, keurig ingerigte va- 
kansieverblyf vlakby `Mineralebad. 
Dubbelwoonstelle: 4 tot 7 persone. En- 
kelwoonstelle 2 tot 4 persone. Spesiale 
lae tarief vir buite-seisoen. TOERUS- 
TING: beste gehalte meubels; eie bad- 
kamers met warmwater; ingeboude 
kaste en kombuiseenhede; elektriese 
stowe, ketels en yskaste; beddegoed 
volledig; kookgereedskap en eetgerei; 
ens. Brosjure beskikbaar. SPA-VISTA 
VAKANSIEWOONSTELLE, Voortrek- 
kerweg 55. Tel. 299, WARMBAD, TVL. 

DIÉ KOLLEKTE 


Toe die kerk onlangs opnuut besin 
het, oor die liturgie, dit wil sê die 
verskillende elemente van die erediens, 
het daar myns insiens een aspek ag- 
terweë gebly. Toe het ons nie gepraat 
oor die plek wat die kollekte moet 
inneem nie. Ons het aanvaar dat die 
kollekte na afloop van die erediens, 
nadat die seën uitgespreek is, by die 
kerkdeur moet plaasvind. 


Nou begin 'n erediens met die uit- 
spreek van die votum deur die liturg, 
en dit sluit af met die uitspreek van 
die seën. Tussen hierdie begin en ein- 
de is daar verskillende elemente, soos 
die sang, gebed, prediking ens. Maar 
wanneer die seën aan die einde uit- 
gespreek is, is die erediens afgehandel 
en onder orrelbegeleiding verlaat ons 
dan die kerkgebou, om by die deur 
ons kollekte af te gee. So aanvaar 
ons dit en dit is vir ons goed. Maar 
of dit reg is, sal ons nog moet uit- 
maak, in die lig van wat die Bybel 
hieroor sê. 


Die Heildelbergse Kategismus sê in 
Sondag 38 ,, . .. en dat ek veral op 
die sabbat, dit is die rusdag, met die 
gemeente van God ywerig moet op- 
kom om die Woord van God te hoor 
. . . en aan die armes Christelike 
liefdesgawes te bring”. 


Daar word dus deur die Heidelberg- 
se Kategismus gepraat van liefdes- 
gawes wat gebring moet word op die 
sabbat. 


WAAROM KOLLEKTEER ONS: 


Die Heidelbergse Kategismus leer, 
dat daar by die ander Christene gekol- 
lekteer is vir die verarmde Christene 
in Jerusalem. Volgens Rom. 15:26 
staan daar eintlik, dat hulle dit goed- 
gevind het, om gemeenskap te gee 
aan die armes. Die gelowiges was 
deur hulle Christusgemeenskap ook ge- 
lei tot Christen-gemeenskap. Die band 
van die geloof wat hulle bind aan 
Christus bind hulle ook as Chrisene/ 
gelowiges aanmekaar. En juis dit was 
die rede waarom die ander. gelowiges, 
ook vir die armer Christene in Jeru- 
salem geld gestuur het, want deur be- 
middeling van die gelowige van die 
gelowige predikers uit Jerusalem, het 
die ander gemeentes deel gekry in die 
gemeenskap-verlossing in Christus. En 
uit dankbaarheid vir hulle geesteslike 
verlossing bied hulle nou hulp aan 
vir die finansieël — minder gegoedes 
in Jerusalem. Hierdie diensbetoon is 
volgens Jakobus ,,reine en onbesmet- 
te godsdiens”. (Jak. 1:27.) 


Die diens en die offervaardigheid 
van Jesus Christus — want Hy het 
mos gekom, om te dien — is vir 
Paulus die agtergrond van hierdie 
,Offerbereidheid” by die gelowiges. 
,Voorwaar Ek sê vir julle, vir sover 
julle dit gedoen het aan een van die 
geringstes van hierdie broeders van 


My, het julle dit aan My gedoen — 
Matth. 25:40. 


In 1 Kor. 16:1-4 bied die apostel 
Paulus lig oor die wyse van insame- 
ling. ,Op die eerste dag van die week 
moet elkeen van julle by homself op- 
sy sit, en opspaar namate sy Vvoor- 
spoed is .. .”, maar omdat die Chris- 
telike kerk toe nog in sy beginstadium 
was, vind ons geen direkte verband 
tussen die samekomste en die kollek- 
te nie. Ons vind ook nie direkte uit- 
sprake oor die orde van die erediens 
nie. 


— Maar as Paulus sê dat ons ,op 
die eerste dag van die week moet opsy 
sit” dan kan ons daaruit aflei, dat 
erediens en kollekte bymekaar hoort. 
Op die eerste dag van die week, kom 
die gemeente byeen. Hulle hoor weer 
van Jesus Christus se offer en genade, 
en daar is gemeenskap met Hom en 
daardeur ook met mekaar. Die beteke- 
nis van die rusdag word nou uitge- 
druk deur die samekoms van die ge- 
meente vir die erediens. Die ,,opsy- 
sit” van 'n gawe vir die heiliges kan 
daarom nêrens mooier werklikheid 
word, as juis in die erediens. Hier by 
die erediens ontvang die gelowige 
liefde en genade van Bo, en betoon dit 
ook deur sy/haar gawe. 


In 1 Kor. 11:17 ens. beskryf die 
apostel Paulus die liefdesmaaltye, 
waar daar dan in die behoeftes van 
die armer geloofsgenote voorsien is, 
tydens die samekomste van die ge- 
meente. En nou sê Paulus, dat elkeen 
nie maar 'n willekeurige bedrag kan 
gee nie, maar ,,namate die voorspoed 
is”. — 1 Kor. 16:5. God gee aan ons, 
sodat ons ook aan ander kan meedeel, 
want die geloof bind ons ook aanme- 
kaar, sodat ons ook na ander sal om- 
sien. Uit dankbare erkentlikheid vir 
die evangelie en die genade in Jesus 
Christus ontvang, gee ons ook aan an- 
dere. En hierdie gawe moet op die 
rusdag gebring word. waar die gelo- 
wiges vir die erediens vergader moet 
wees. My offergawe is `n wesenlike 
deel van my godsdiens. 


WAARVOOR KOLLEKTEER 
ONS NOU: 


Die Bybel sê dat ons vir die armer 
geloofsgenote moet kollekteer, maar 
die Bybel noem twee soorte van ver- 
sorging. Paulus sê in 1 Kor. 9:1: 
,As ons in julle die geestelike ge- 
saai het, is dit 'n groot saak, as ons 
julle stoflike goed maai”. Hy sê dit 
op 'n ander manier in Gal. 6:6. En in 
1 Kor. 9:14 sê Paulus: ,,So het die 
Here ook vir die wat die evangelie 
verkondig, bepaal dat hulle van die 
evangelie moet lewe”. 


WANNEER MOET ONS 
KOLLEKTEER: 


Volgens die Heidelbergse Kategis- 


mus is die kollekte verbind aan die 
rusdag/sabbatdag — dus Sondag, ty- 
dens die erediens. Maar, soos reeds 
gesê, vind ons in die Heidelbergse 
Kategismus nie direkte gegewens of 
voorskrifte oor die erediens nie. 


Maar in verskillende gedeeltes lees 
ons van 'n seën wat oor die volk uit- 
gespreek is. En, as Jesus na sy op- 
standing, aan sy dissipels verskyn, 
groet Hy hulle met: ,,Vrede vir julle” 
— Luk. 34:36. 


Nou begin die erediens nie wanneer 
die eerste lidmaat die kerk binnekom 
nie, en eindig ook nie wanneer die 
laaste een die kerk verlaat nie — 
nee! dit begin met die votum en ein- 
dig met die seën. En tussen votum en 
seën moet al die elemente. van die 
erediens val. In die erediens is daar 
handelinge van die kant van God, en 
handelinge van die kant van die ge- 
meente. — Van die kant van die ge- 
meente is daar byvoorbeeld die gebed, 
die geloofsbelydenis, die sang, gebruik 
EE sakramente en die afdra van kol- 
ekte. 


Sondag 38 van die Heidelbergse 
Kategismus praat van die ,,hoor van 
God's Woord, en die bring van lief- 
desgawes aan die armes”. Hiermee 
wil die Heidelbergse Kategismus nou 
die elemente noem wat binne die ere- 
diens val, tussen votum en seën. Ons 
sal mos nie, die dankgebed eers doen, 
nadat die seën uitgespreek is nie. Ons 
vind dus hier 'n aanduiding, dat die 
kollekte binne die erediens val, en nie 
eers nadat die seën uitgespreek is nie. 


By die kollekte val die klem nie op 
die geld wat ons bring nie, maar op 
ons dankbaarheid om te kan gee, aan 
minderbevoorregtes. Die geloofsge- 
gemeenskap met Jesus Christus soek 
na gemeenskap met ander gelowiges, 
en kom tot uiting in dank- en liefdes- 
betoon. 


In die kerk is daar drie ampte: 
(a) Die leraar is profeet wat God's 
Woord bring. (b) Die ouderling is ko- 
ning en oefen die regeermag in die 
kerk uit. (c) Die diaken is priester en 
verrig die barmhartigheidsdiens. Al 
hierdie ampte is gelykwaardig, maar 
as die diaken nou sy dienswerk moet 
verrig, nadat die erediens afgesluit is, 
dan word sy werk op nou-aktiwiteit 
gestel, al kollekteer hy by die deur, 
want die gemeente en nie die kerkge- 
bou, is die woonplek van die Here. 


En die diens van barmhartigheid is `n 


wesenlike deel van die erediens. Die 
kollekte is naas die gemeentesang en 
gebede openbaring van ons dankbaar- 
heid vir alles wat God ons bied. Deur 
die diakens word dit opgeneem, en 


' uitgedeel aan hulle wat behoefte het. 


' Hieraan het ons die liefde leer 
jar] Vervolg op bladsy 18 

ERNS EN PRET IN DIE 
KERKLIKE LEWE 


Vroeg in die dertiger jare was die 
gemeentes van ons kerk nog baie uit- 
gestrek en is daar dikwels op verskil- 
lende plase in tabakskure en waen- 
huise buitedienste gehou. Prof. E. S. 
Mulder was in daardie jare predikant 
van die gemeente Bronkhorstspruit en 
dit het gebeur dat hy op oom Flippie 
en tant Catharina Prinsloo (albei reeds 
oorlede) se plaas Leeukraal `n buite- 
diens moes gaan hou. Hy en sy ge- 
sin sou dié dag ook by die Prinsloo's 
eet. 


. In daardie dae was baie mense arm 
en het dit nie so breed gehad nie. Selfs 
iets soos `n servet was vir hulle 'n 
weelde artikel. 'n Servet was (om die 
woorde van tant Catharina te gebruik) 
'n heilige iets wat jy nie heeldag ge- 
bruik het nie. 


Tant Catharina was bekommerd en 
het nie heeltemal op haar gemak ge- 
voel nie, omdat die predikant by haar 
moes eet en sy net twee servette ge- 
had het. Haar dogters het egter van 
haar verleentheid geweet en hulle het 
sonder haar medewete stilletjies na 
die getroude suster se huis wegge- 
sluip, by haar nog servette gaan leen 
en dit ongemerk ook op die gedekte 


tafel neergesit. Toe daar aangesit 
word en tant Catharina haar oë oor 
die tafel heensprei om te kyk of alles 
reg is, het sy die ,,vreemde” servette 
opgemerk en gewonder: Haai, sou 
dominee hulle dan geweet het dat ek 
net twee servette het en hulle eie 
servette saamgebring het? Sy het 
maar stilgebly, maar die gedagte dat 
die dominee sy eie servette saamge- 
bring het wou haar nie verlaat nie. 
Toe hulle klaar geëet het en prof. 
Mulder hulle haas aanstaltes gemaak 
het om te ry, het tant Catharina gou 
die ,,vreemde” servette mooi netjies 
opgevou en gesê: ,,Hier is dominee 
hulle se servette nog”. 


Prof. Mulder wat nie so mooi ge- 
weet het wat nou aangaan nie het 
tant Catharina half verbaas aangekyk, 
'n bietjie onseker getalm en toe maar 
gesê: ,,Nou maar dankie, tante, . . .. 
vir die servette”. 


Prof. Mulder hulle was skaars by 
die deur uit toe tant Catharina se dog- 
ters vir haar sê: Maar Ma, dis Ousus 
se servette daardie wat ons by haar 
gaan leen het. 


(Vertel aan en ingestuur deur Ds. J. 
P. Snyman.) 





—— PROPONENTE —— 

DIE 
KERKLIKE 
NUUSBRIEF 


Die Kerklike Nuusbrief het sy eers- 
te verskyning gemaak onder die redak- 
sie van ds. P. M. Smith, die kerklike 
kompilator, en skriba van die Kom- 
missie van die Algemene Kerkvergade- 
ring. 


Die bedoeling daarmee is om nuus- 
berigte, inligting en amptelike verkla- 
rings so gou moontlik aan die lede 
van die kerk en aan die pers te be- 
sorg. Dit is te meer nodig omdat die 
kerklike orgaan slegs een keer per 
maand verskyn. 


Om dié rede sal die aankondiging 
van radiodienste uit Hervormde kerk- 
geboue en die mededelings i.v.m. die 
uitbring van beroepe, -sowel as die 
aanneming en bedanking daarvan 
voortaan nie meer in Die Hervormer 
nie, maar wel in die Nuusbrief ge- 
publiseer word, wat twee keer per 
maand sal verskyn. 


Ons wens 'hirdie nuwe publikasie 
sterkte en -veel seën toe op die in: 
geslane weg. 

Joh. Dreyer. 





Nege studente van die Teologiese Fakulteit (Hervormde) van die Universiteit van Pretoria is in Pretoria gelegiti- 

meer en beroepbaar gestel. Hier is van links R. J. Steyn, P. Jooste, J. P. J. Wagenaar, P. A .Geyser, L .A. Breedt, 

ds. P. M. Smith, skriba van die kommissie van die Algemene Kerkvergadering van die Hervormde Kerk, J. A. 
Pretorius, G. N. Bloem, J. J. P. Miller en F. G. J. Loots. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 





ADVERTENSIETARIEWE : 
Geboortes, verlowings, en huwelike 
R1.00 vir 'n maksimum van 60 
woorde, en 2 sent per woord bo 60 

woorde, vooruitbetaalbaar. 


DOODSBERIGTE EN 
IN MEMORIAMS 


R1.00 per plasing. 





Advertensies en adresveranderinge 
(vermeld sowel oue as nuwe adres) 


aan . .. 


Die Advertensiebestuurder, 
DIE HERVORMER, 
vi 
Posbus 171 Krugersdorp 


Advertensies moet aan die adver- 

tensiebestuurder gestuur word nie 

later nie as die EERSTE van die 
maand van publikasie nie. 








AS `N FOTO GEPLAAS MOET 
WORD: R6.00 EKSTRA VIR DIE 
MAAK VAN `N DRUKKERSBLOK. 


MONUMENTE 
EN 


GRAFSTENE 


GEMAAK UIT DIE 
BESTE 
PRETORIA-GRANIET 





Word afgelewer en opgerig 
op enige dorp en 
plaas * 





Pryse na elkeen se vermoë 





Pryse en Katalogus 
op aanvraag! 


J.E.P. ROODE 


POSBUS 163 — FOON 308 
ERMELO 














DOODSBERIGTE 


Dit het die almagtige God behaag om die siele van ons tans 
gestorwe broeders en susters wie se name hieronder vermeld 
word, tot Hom te neem. Hulle liggame is aan die aarde toe-: 
vertrou in die vaste en sekere hoop van die opstanding tot die 
ewige lewe deur ons Here Jesus Christus wat die vernederde 
liggaam aan sy verheerlikte liggaam gelyk sal maak. Die familie 
treur oor hulle heengaan en die Hervormde gemeenskap treur 
saam. 





DU PREEZ — Evert Philippus. Dit 
het God, die Almagtige behaag, om 
op Sondag 22 Oktober 1967, tot 
hoër diens te roep, my dierbare 
eggenoot, ons vader en grootvader 
in die ouderdom van 66 jaar. Stil 
is hy van ons weggeneem na `n 
swaar lyding van 10 maande waar- 
van die laaste drie weke baie smart- 
lik was. Hy het ons voortuitgegaan 
en rus nou van sy arbeid. Ons mis 
hom, maar hoewel ons oor hom 
treur, doen ons dit nie soos hulle 
wat geen hoop het nie. 


Treurende eggenote en kinders. 


`De Wetstraat 24, 
Horison, Roodepoort. 





VERMAAK — Petrus Jacobus. Dit 
het die Here behaag om van ons 
weg te neem deur 'n skielike dood, 
my geliefde eggenoot, ons vader en 
grootvader op 21 September 1967 in 
die 'ouderdom van 74 jaar. 


Bedroefde eggenoot, 
kleinkinders. 


kinders, 


Annie raak, 
Daphnelaan 91, 
Mountain ia Ese Load id Pretoria. 





ONDERSTEUN ONS BET. ETE EE 


derdom van 62 jaar. 


SCHOLTZ — Hendrieka Johanna. 
Dit het die Here van hemel en aar- 
de behaag om na 'n lang siekbed 
van ons weg te neem my eggenote, 
ons moder en grootmoeder, p Vry- 
dag 3 November 1967. ” 


Bedroefde eggenoot, kinders en 


kleinkinders. 
Rietfontein, 
Fochville. 


JANSE VAN RENSBURG — Jacob 
Francois. Met tere liefde en ver- 
lange dink ons aan die aand van 
6 Januarie 1967, toe ons dierbare 
eggenoot, vader en grootvader van 
ons weggeneem is in die ouderdom 
van 87 jaar. 

Die verlangende eggenote, kin- 
ders, Owen en Bettie Wiggins en 
kleinkinders. 





FOUCHE — Hendrik Petrus. Dit 
het die hemelse Vader behaag om 
my dierbare eggenote en ons ge- 
liefde moeder van ons weg te neem 
op 15 November 1967 in die ouder- 
dom van 60 jaar, na 'n siekte van 
vele jare waarvan die laaste vier 
maande smartlike lyding was. 


Ons berus by Ps. 23. 
Bedroefde eggenoot en seuns. 
P. J. Fouché. 


Bus 28, 
Pk. Rysmiersbult. 





JORDAAN — Johannes Jacobus. 
Onvergeetlik bly die aand van 15 

Junie 1967 toe onverwags van ons. 
weggeneem is my dierbare seun, 
eggenoot, vader en broer in die ou- : 


Die bedroefde moeder, A. C. Jor- 
daan, asook eggenote, kinders, 
broers en susters. 


Modderfontein, 
Pk. Heilbron, O.V.S. 

JANSEN VAN NIEUWENHUIZEN. 
— Vier jaar van diepe verlange is 
verby en tog is die mêre van 28 
Maart 1964 nog so vars in ons ge- 
dagtes toe ons liefdevolle vader 
van ons weggeneem is in die ou- 
derdom van 80 jaar. 

Verlangende eggenote Kittie, kin- 
ders Ivor en Betsie, kleinkinders en 
agterkleinkinders. 





PRETORIUS — Daniel Francois 
(Naas). Met liefdevolle herinnering 
aan my eggenoot, ons vader, oupa 
en grootoupa wat op 2 Desember 
1966 na ons hemelse Vader verhuis 
het. 


Een jaar van verlange en stille 
trane is verby. 

Verlangende eggenote, kinders, 
kleinkinders en agterkleinkind. 





DREYER — Andries Johannes Ger- 
hardus. In liefdevolle herinnering 
dink ons weer aan my geliefde eg- 
genoot, ons vader en grootvader 
wat van ons weggeneem is op 10 
Januarie 1954. Ons dank God vir 
| wat hy vir ons was en al sy liefde 
in sy lewe. 


Verlangende eggenote Lettie 
Dreyer en kinders. 
Fochville. 





COETZEE — Jacob. Onvergeetlik 
bly vir ons 1 Desember 1962, toe 
ons moes afskeid neem van my 
liewe eggenoot, ons vader en groot- 
vader. Sy voorbeeldige lewe en sy 
geduld in sy lyding bly vir ons ʼn 
liefdevolle herinnering. 

Altyd verlangende eggenote S. S. 
Coetzee, kinders en kleinkinders. 
Zeerust, Tvl. 





HEYNEKE — Antonie Willem. In 
tere herinnering aan ons liefdevolle 
og en oupa, oorlede 31 Januarie 
1961. * 


Die jare gaan verby maar ons 
liefde en verlange sal altyd bly 
staan. n - 

Verlangende kinders Danie en 
suster en kleinkinders. Ed 
D. P. Richards. 
Johannesburg. 





BRITS — Gerhardus Willem Petrus. 
Nege jare van eensaamheid en ver- 
lange is verby toe deur die dood 
van ons weggeneem is my dierbare 
eggenoot, vader en grootvader. 








IN MEMORIAM 


In liefdevolle herinnering dink ons terug aan ons ontslape dier 

bares wat ons vooruitgegaan het en nou rus van hulle arbeid. Ons 

mis hulle nog steeds, maar treur nie oor hulle soos die ander wat 

geen hoop het nie. Ons dank God vir wat hulle deur sy genade 
beteken het. 































Bitter swaar is die verlange, maar 
soet is die herinnering aan hom 
wat vir ons lief en dierbaar was. 


Verlangende eggenote, kinders en 
kleinkinders. 
C. M. M. Brits. 
Eendrag. 


LOOTS — Paulus Johannes. Vyf 
jare van stille trane en eensame 
verlange is verby. Onvergeetlik 
bly die aand van 9 Desember 1962, 
toe skielik van ons weggeneem is 
deur die dood, my dierbare egge- 
noot, ons vader en grootvader. Die 
mooi nagedagtenis en soete herin- 
nering sal ons nooit vergeet nie. 


Verlangende eggenote, kinders 
en kleinkinders. 
Magda Loots. 


VAN DEN BERG — Phillipus C.P. 
In liefdevolle herinnering aan ons 
dierbare eggenoot, ons pappie en 
oupa wat op 23 Desember 1965 van 
ons weggeneem is. 


Verlangende eggenote, kinders en 
kleinkind. 





PRINSLOO — D. J. Met tere 
herinnering dink ons terug, na 30 
jaar van eensaamheid aan ons ge- 
liefde eggenoot en vader, vroeg in 
sy lewe heengegaan. 


Verlangende familie. 


M. Prinsloo. 
Gem. Eendracht. 





Kerkboufonds 
Port Elizabeth 


Soos verantwoord tot 
15 Oktober 1967 
Bydrae ontvang: 
Gem. Durban . R 50.00 
jy Sannieshof R100.00 
, Swellendam R1386.00 
Silverton R 50.00 
Uit eie gemeente R116.03 R 452.03 


R3,983,29 


R3,531.26 


Stand boufonds soos 
27 November 1967. 


Die kerkraad en gemeente bedank 
almal wat met hul ondersteuning help 
om ook in Port Elizabeth die Her- 
vormde Kerk te laat verrys 


Amptelike 
Berigte 


@ ADRESVERANDERING: 
GEMEENTE VRYHEID 


Nuwe skriba: 
DIAKEN C. DIEDERICKS, 
Posbus 281, 
Vryheid. 


Nuwe sekretaris Finansiëlekommissie: 
DIAKEN C. DIEDERICKS, 
Posbus 281, 
Vryheid. 


Nuwe skriba vir registrasie: 
DIAKEN C. DIEDERICKS, 
Posbus 281, 
Vryheid. 


Nuwe kolporteur: 
OUDERLING H. P. DREYER, 
Kommissiestraat 93, 
Vryheid. 


Sekretaresse Jeugvereniging: 
MEJ. ANSIE DREYER, 
Kommissiestraat 93, 

Vryheid. 





@ ADRESVERANDERING: 
ALBERTON-WES 
Skriba: 


Ritastraat 10, 
Randhart. 
Alberton. 

Tel: 869-6005. 


Dié: “es. Asisais 
N.H.W.-Pers 
vir 


Gehalte 
Drukwerk 








Ondersteun 
ons 


Adverteerders 





Vanweë die komende feesdae en 
vakansietyd sal ons vir. die periode 
Desember geen verantwoording doen 
nie. Die verantwoording sal nou één 
maand later gedoen word oor die 
tydperk Desember-Januarie. 

Organisasie en Uitbouing 


Sedert 1962 het die kerkraad van 
Kimberley gepoog om die belangrik- 
heid van die voorgenome Oranjerivier- 
besproeiingskema onder die aandag van 
die kerklike instansies te bring. Na 
aanleiding hiervan en handelende op 
'n vroeëre verslag van dr. P. J. T. Koe- 
kemoer, destyds predikant van Bloem- 
fontein, is 'n omvattende opname 
oor die hele gebied gedurende Novem- 
ber 1968 gemaak. Hierdie gebied sluit 
in Bethulie, Venterstad, Oranjekrag 
(Verwoerddam), Petrusville (Van der 
Kloofdam), Hopetown (Torguaydam), 
De Aar en omstreke. Die inligting 
verkry was tentatief, maar het daarop 
gedui dat groot toekomsmoontlikhede 
vir die Kerk onder die werksmense, 
tydens die konstruksiestadium — so- 
wat 10-25 jaar — blootgelê mag word, 
mits vroegtydig `n aanvang geneem 
word met daadwerklike organisasie, 
opgevolg deur voortdurende opnames 
van die ontwikkeling. Danksy die vêr- 
siendheid van die Hoogeerwaarde 
Kommissie van die Algemene Kerkver- 
gadering is uitvoering in 1965 gegee 
aan die skepping van 'n predikants- 
standplaas te Kimberley, vanwaar die 
hele gebied bearbei en kerklik versorg 
kan word. 


Intussen het die kerkraad van Kim- 
berley, toe nog sonder die hulp van `'n 
eie predikant, in Mei 1964 begin met 
die bou van 'n kerk- en saalkompleks. 
Binne ses maande was die gebou vol- 
tooi en afgelewer, maar vanweë die 
vernietiging van die banke en preek- 
stoel kort voor instalering deur 'n 
brand in die fabriek, kon die inwyding 
eers op 10 Junie 1965 plaasvind. Met 
die hulp van die gemeente opbou 
fonds, kon daar kort daarna 'n beroep 
uitgebring word. Na herhaaldelike be- 
roepe op diensdoende predikante nie 


Die Kollekte 

ken, dat Hy sy lewe vir ons afgelê 
het; en ons behoort ons lewe vir die 
broeders af te lê. Maar wie die goed 
van die wêreld het, en sy broeder sien 
gebrek ly en sy hart vir hom toesluit, 
hoe bly, die liefde van God in hom?” 
— 1 Joh. 4:16 en 17. 


En nou wil ek nie 'n verandering 
van die orde van ons erediens meteens 
voorstel nie, maar miskien is dit nood- 
saaklik, dat ons tog opnuut sal besin 
oor die plek wat die ,,kollekte” by 
die erediens inneem. 

Zeerust. S. E. Joung. 


N.S.: Hierdie voordrag is gehou tydens 
die vergadering van die Ring van 
Zeerust, Mei 1967 in die kerkgebou 
van Lichtenburg -Oos. vo 


suksesvol was nie, het die op propo- 
nent A. J. Willemse, gedurende No- 
vember-Desember 1965 uitgebring, ge- 
slaag, tot groot vreugde van die ge- 
meente. Kort na sy bevestiging hier 
op 23 Januarie 1966, is die organisasie- 
masjien in werking gestel en kon met 
mening aan die werk gespring word. 


Gedurende Maart 1966, is die Oran- 
jerivier-De Aar-gebied weer deurreis 
van Verwoerddam tot by Hopetown en 
De Aar. Op elke plek is 'n entoesias- 
tiese soektog en opname van lidmate 
van die Ned. Hervormde Kerk onder- 
neem. Hierdie besoeke is in die loop 
van 1966 in samewerking met kerk- 
raadslede opgevolg. So is bv. by 
Oranjekrag ongeveer 300 huisgesinne, 
van alle kerke, van huis tot huis be- 
soek. Met hierdie volledige opnames 
kon die lidmate ingeskakel en die 
kerklike posisie vasgestel word. 


By elkeen van die belangrike plekke, 
naamlik Oranjekrag, Orania en De 
Aar, is kerkraadslede aan gewys om 
sodoende wyke daar te stel, die in- 
sameling van offergawes te behartig, 
'n wakende oog oor nuwe intrekkers 
te hou en die kerkraad van Kimberley 
voortdurend en ten volle ingelig om 
by elkeen van die drie belangrike 
sentra, broeders te vind wat voorheen 
in ander gemeentes as kerkraadslede 
gedien het, of gewillig was om te 
dien. Al gou was in elkeen van die 
gestigde wyke twee of meer dienende 

kerkraadslede en is vanuit De Aar 'n 
nuwe wyk Giesenskraal (—Sindikaat) 
daargestel, asook Barkly-Wes en Riet- 
rivier naby Kimberley. 


Wat die volgehoue bearbeiding van 
dié mense betref, is daar vanjaar sover 
moontlik 'n erediens per maand op die 
volgende plekke gehou: De Aar, Ora- 
nia, Oranjekrag, Rietrivier en Bells- 
bank (n nuwe wyk sestig myl Noord 
van Kimberley), terwyl De Aar vier, 
Orania en Oranjekrag twee” Nagmale 
gedurende die jaar ontvang het. Huis- 
besoek word tydens die besoek van die 
predikant vir eredienste daar gedoen. 
Op sommige plekke (Orania, Oranje- 
krag en Bellsbank) word huisbesoek 
gedoen die uur of wat vO6r die ere- 
diens, omdat 'n ander tyd net ekstra 
reiskoste sou meebring. In Kimberley 
en onmiddellike omstreke word huis- 
besoek gedurende die weeksaande ge- 
doen. Die eredienste in Kimberley is, 
as gevolg van die eredienste op die 
buitewyke, soos volg ingedeel: oggend-. 
en aanddienste op die eerste en derde 
Sondag van die maand, die tweede 
Sondag van die maand net 'n oggend- 
diens (die aand op Orania), die vierde 
Sondag `n ouderlingdiens in die og- 
gend. (die predikant is dan op De Aar 
en die aand op Oranjekrag. Wat die 
erediensbywoning op die buitewyke 
betref, gaan dit baie goed. In Kimber- 
ley is daar 'n aantal mense wat in 

KIMBERLEY 


OD] Vervolg vanaf vorige bladsy 


die twee jaar nog nie een maal in die 
kerk gewees het nie en ander wat baie 
selde in die kerk kom. Hulle word 
egter voortdurend deur die predikant 
en ouderlinge bearbei. 


In Kimberley self is ook daadwerk- 
lik georganiseer en huisbesoek gedoen. 
Die wyke is heringedeel tot kleiner 
wyke en meer kerkraadslede gekies 
om die werkswyse te vergemaklik en 
lidmate meer intensief by die kerklike 
bedrywighede te aktiveer. Teenoor 
ses in 1958 tel die dienende kerkraads- 
lede nou meer as 30, voorwaar 'n goeie 
sprong. Onder leiding van mev. C. J. 
van Zyl van die hoofbestuur van die 
N.H.S.V. is die plaaslike tak in 1966 
herstig en vergaderinge vind maande- 
liks plaas. Al die ander verenigings 
is op werkende voet en oral word goeie 
vordering waargeneem. 


'n Pastorie, wat die uitgangspunt 
van alle gemeentelike organisasie is, 
en bydra om die pastoriepaar gelukkig 
te maak in die gemeente, was een van 
die noodsaaklikhede wat daargestel 
moes word. Ons was gelukkig om 'n 
baie doeltreffende en ruim gebou in 
die hartjie van Hadisonpark, 'n gesogte 
woonbuurt, teen 'n baie billike prys te 
bekom. Dis aangnaam om te sê dat 
die deure van die pastorie vir die hele 
gemeente oopstaan en verskeie aan- 
gename gemeente-aande is daar ge- 
hou. Die verwagting van 'n gesin het 
ook nie uitgebly nie en op 2 
Augustus 1967 is ds. en mev. Willemse 
met 'n fris seuntjie geseën. Ons ver- 
trou 'n potensiële predikant van die 
toekoms. Hy is die eerste kleinkind 
van prof. en mev. F. J. van Zyl en 
is ook op 5 November deur sy oupa 
gedoop. 


Met 'n onlangse besoek aan die 
buitewyke (voorheen genoem) is die 
algemene organisasie weer eens in 
oënskou geneem. Dit is verblydend 
dat die betrokke wykskerkraadslede 
en lidmate saamsnoer en organiseer 
dat dit 'n lus is om te aanskou. Be- 
wys hiervan is die daadwerklike by- 
drae (geldelik) wat hierdie wyke op- 
gelewer en die gedurige aanwas in 
lidmatetal. So het daar dan ook ver- 
skeie lidmate van 'n susterkerk 'n 
nuwe tuiste in ons kerk gevind — 
sommige reeds in ons kerkraad opge- 
neem. Op De Aar is 'n afdelingstak 
van die N.H.S.V. gestig. Die Sondag- 
skoolbestuur het die durf gehad om op 
27 Oktober 'n baie geslaagde verskei- 
denheidskonsert aan te bied, waarby 
nie net Hervormde lidmate nie, maar 
ook private persone en instansies be- 
trek is. Op Orania, die woondorp van 
Waterwese se werkspan, trek die ge- 
sinne nog gereeld in en van tyd tot 
tyd trek nuwe lidmate in. Hier word 
die kerklike werk deur slegs ouder- 
'ermeulen behartig. 


DIE HERVORMER 


Hierdie ou staatmaker dien ook op 
die gemeenskapskomitee waarin hy 
ook die kerk se belange voorop stel. 
Danksy die geneëndheid en leiding 
van mnr. Lansdell, die plaaslike in- 
genieur, is die onderlinge gesindheid 
en samewerking op kerklike gebied, 
onder die sowat 80 gesinne, baie aan- 
genaam anders as die gewone. 


'n Teleurstellende aankondiging is 
onlangs van staatsweë gedoen, wat vir 
ons kerk ietwat van 'n terugslag in- 
hou, nl. dat die bou van die Van der 
Kloofdam, weens inflasionistiese pro- 
bleme, onbepaald uitgestel word. Hier- 
die besproeiingsdam wat die hartaar 
van die hele skema uitmaak, so eintlik 
die sentrum van die beoogde vesting 
van die Ned. Hervormde Kerk in die 
Oranjeriviergebied uitmaak, vanwaar 
die toekomstige werksaamhede sou 
ontspring. Kerklik sal die program nou 
minstens twee jaar feitlik staties bly, 
deurdat die sowat 350 woonhuise nie 
nou al betrek sal word en die besproei- 
ingsaanleg suidwaarts noodwendig ook 
vertraag gaan word. Nietemin word 
voortgegaan met die bearbeiding en 
uitbouing van die ander vier wyke, 
nl. De Aar, Oranjekrag, Orania en 
Giesenskraal. Verder word volgehoue 
aandag aan Kimberley, die hoofgroep 
van die gemeente, en omstreke verleen 
en dienste so wyd en gereeld moont- 
lik in die buitewyke gehou. 


Om mee af te sluit en met die oog 
op toekomstige ontwikkeling wil ons 
graag 'n paar interessante gegewens 
betreffende die Oranjerivierontwikke- 
lingsprojek self hier aantstip, insonder- 
heid sover Kimberley en onmiddellike 
omgewing raak. 


'n Bodemopname toon dat minstens 
35,000 morg besproeibare grond tussen 
die Van der Kloofdam, De Aar en 
Hopetown benut sal kan word, waar- 
by 4,000 morg aan die benede Riet- 
rivier, 4,000 tussen Hopetown en Pries- 
ka, asook 94,000 morg aan die Vry- 
staatkant en Sakriviergebied verder 
af, onder besproeiing geplaas sal word 
— altesaam “ 132,000 morg wat uit- 
eindelik 230,000 morg sal beslaan. 
Watervoorsiening is ook beplan vir 
De Aar, Kimberley, Bloemfontein en 


' plekke sover as Port Elizabeth, waar- 


deur die nywerheidsontwikkeling pols- 
slag sal verkry. 


Die hele projek is soos volg beplan: 


1) Verwoerd hoofopgaardam en ple- 
sieroord by Oranjekrag (naby Nor- 
valspont). 


2) Van der Kloofdam (by Petrusville): 
Hoë uitkeerdam met swaartekrag- 
beheer vir besproeiingsgebied. 


3) Torauaydam (by. Hopetown): Hoë 

uitkeerdam met kanaalstelsel vir 
Prieska-aria. 


4) Kanaal- en pompinstallasies vir bei- 
de kante van die Oranje. 


Al hierdie projekte sal van tyd tot 
tyd vergroot en die benutting uitge- 
brei word. 


Verder word hidro-elektriese krag- 
opwekkingsinstallasies by die hoofop- 
gaardamme daargestel, wat uiteindelik 
krag sal voorsien so ver as Beaufort- 
Wes in die suide, Klerksdorp in die 
noorde en Sishen-Prieska in die weste. 


As al die toekomstige ontwikkelings- 
en gepaardgaande nedersettingsmoont- 
likhede in aanmerking geneem word, 
kan die huidige dorre Karoostreek in 
die nabye toekoms in `n welvarende 
bewoonde landelike gebied omgeskep 
word, waar duisende gesinne `n leef- 
bare bestaan sal kan maak. Vir die 
landsekonomie sal dit `n voorwaartse 
sprong beteken met geweldige bevol- 
kingsaanwas en finansiële opbloei. 


Vir die kerk en vanselfsprekend ons 
kerk ook, word nuwe vergesigte en 
toekomsmoontlikhede in die vooruit- 
sig gestel. Juis daarom is dit van 
wesenlike belang, afgesien van die 
finansiële besteding, dat nou reeds vir 
die toekoms beplan moet word, ook 
wat aankoop en verkryging van bou- 
persele in die nuwe gebied betref. 
Gaandeweg sal ons geliefde kerk ook 
hier kragtig uitgebou en gevestig word 
es die meerdere liggame van die 

erk. 


(Ww.g.) Oudl. J. C. v.d. Westhuizen, 
nms. Reklamekommissie. 


UIT ANDER BLAAIE 


'n Reisiger uit die agtiende eeu ver- 
tel watter diepe indruk dit gemaak 
het as Nagmaalgangers in die ou 
Groote Kerk van Kaapstad hul dank- 
offers inskruiwe onder die wit lakens 
van die Nagmaalstafels — as dank- 
offer vir die armes! — Die Kerkbode. 





As ons die jeug 'n diens wil bewys, 
moet die hele opvoedingsproses in ons 
huise, ons kerke en ons skole daarop 
ingestel wees om die gesin te versterk, 
en om die bande wat die kind aan sy 
volk en aan sy besondere kerk bind, 
stewig te knoop. Maak iemand los 
van sy gesin, sy kerk en sy volk.en 
die eerste ideologiese windjie waai 
hom weg. Bind hom aan hierdie in- 
stansies en hy word 'n sieraad vir sy 
gesin, sy kerk, sy volk en sy land, 
—Die Vaderland. 

SING TOT EER VAN DIÉ HERE 


DIE DIENS VAN MUSIEK 


In | Samuel 16 word vertel van 
koning Saul se verbitterde en sombere 
blik op sake as die koningskap van 
hom afgeskeur word. Vlae van swaar- 
moedigheid oorval hom en word tel- 
kens hewiger. Sy howelinge merk dat 
musiek 'n kalmerende invloed op hom 
het. Daarom stel hulle voor dat daar 
iemand gekry word om vir hom mu- 
siek te maak, sodat sy swaarmoedig- 
heid kan bedaar. Saul 'Tuister na 
hierdie raad en Dawid word na die 
hof van Saul ontbied. En wanneer die 
gees oor Saul kom, dan gryp Dawid 
die harp en speel vir hom. Elke keer, 
so staan daar in die Bybel geskrywe, 
wanneer Dawid vir Saul speel, dan 
het Saul verlig gevoel en beter ge- 
word, en die gees het van hom gewyk. 


Hierdie gedeelte is 'n geliefde Skrif- 
gedeelte om die diens van musiek in 
die kerk aan te dui. Gewoonlik word 
daar dan op gewys hoedat musiek, 
soos in die geval van Saul, die ge- 
kwelde en gejaagde mens, tot beda- 
ring en berusting kan bring. So word 
die voorspel gebruik om die mens voor 
te bereie om die Woord te hoor. Om 
hom gereed te maak vir die gemeen- 
skap met God. Om hom in die regte 
stemming te bring vir die hoor van 
die Woord. Vir die gebruik van die 
sakramente en om God te aanbid. Dit 
is goed en dit is waar. Veral vir die 
hedendaagse mens wat die stilte nie 
meer ken nie. God is immers te mid- 
de van die tegniek van die toring van 
Babel nie te vind nie. Moses, Elia en 
Jesus wat die eensaamheid van berge 
en woestyne soek, hulle ken Hom. 
Deur hulle laat Hy homself ken. By 
alles wat die stile vir die hedendaag- 
se mens kom verstoor het, het uit- 
eindelik die draagbare radiotoestel ge- 
kom. Dit het die laaste stil plekke kom 
vermoor. Dis duidelik dat mense wat 
onder 'n dergelike bedeling leef, vol- 
kome sal afstomp vir fynere nuanses. 
Hulle sal later alleen nog reageer op 
die mees growwe prikkels. En dis nie 
altyd van die goeie soort nie. Kan 
'n mens 'n beter beskrywing van die 
diens van musiek vind as hierdie een 
wat Fritz Mehrtens gee in sy boekie: 
Kerk en Musiek?” Daarom dan ook 
dat daar aan orrelistes geleer word om 
as voorspel musiek te speel wat basies 
berus op 'n Psalm of Gesang wat in 
ooreenstemming is met die plek wat 
daardie bepaalde Sondag in die kerk- 
like jaar inneem. En nie ,,Largo” of 
All through the Night” nie! Die 
Psalm en Gesang is die musiek wat 
die gelowige wanneer hy na die kerk 
gekom het kan assosieer met of voor- 
berei vir die doel waarvoor die ge- 
meente saamgekom het. 


Maar net so seker as wat die diens 


wat die regte musiek by die erediens 
kan lewer uit hierdie Skrifgedeelte 
wat handel oor die geskiedenis van 
Dawid en Saul, blyk, net sc duidelik 
blyk daaruit ook dat musiek maar 
net diens te lewer het. Dat dit net 
'n middel is. Dat dit nooit absoluut, 
as doel, sentraal gestel mag word nie. 
Dat dit maar net voorlopig is. Dat dit 
moet dien om die gemeente voor te 
berei vir die ontmoeting met God. 
Dat dit moet dien om die gemeente se 
gesprek met God te bevorder. Dat 
dit ook die gemeente moet help 2m 
beter te sing. 


Dit word dikwels in die behandeling 
van hierdie Skrifgedeelte oor die hoof 
gesien. Die musiek van Dawid het 
vir Saul, verligting gebring. So iees 
ons. Verligting dus, geen genesing 
nie. Is dit nie juis diep tragies van 
Saul nie, d.w.s. vir `n oomblik lyk dit 
of hy beter word. Maar dis slegs vir 
'n oomblik. Verligting, geen genesing 
nie. Dis soos `n verdowingsmiddel. 
Dit gee verligting, geen genesing nie. 
Die pyn keer terug en die verligting 
kom hoe langer hoe stadiger. Saul is 
siek. En die genesing is in die woorde 
van Jesaja ,,dat die goddelose sy weg 
moet verlaat, en die ongeregtige man 
sy gedagtes, en dat hy hom tot die 


Here moet bekeer”. Bekering dus, dit 
wil God. Maar om jou te bekeer be- 
teken om jou te buig voor God. Jou 
te verootmoedig. En dit wil Saul nie. 
Dit wil die natuurlike mens nie. Hy 
verkies die maklike verligting bo die 
moeilike genesing. Hy wil geestelik 
verdoof word. Hoeveel moderne men- 
se doen nie wat Saul doen nie? 


In die praktyk van ons kerklike 
lewe beteken dit dat die kore en die 
solos en wat dies meer tydens die 
erediens (en dus ook tydens die hu- 
weliksbevestiging) moet plek maak 
vir die gemeente om te sing. Musiek, 
geen vorm van musiek mag vir die 
mens 'n bolwerk word waaragter hy 
vir God kan wegkruip nie. Geen mu- 
siek of sang mag in die kerk 'n ander 
rol speel as om net daar te dien om 
die gemeente in ootmoed en bekering 
tot God te lei nie. Anders beteken 
dit dat die gemeente op die plek staan 
wat God toekom. Die gemeente moet 
omloop en agter die koor gaan staan. 
Agter die solis gaan staan. Die ge- 
meente moet help om hierdie offer 
aan God op te dra. 


D. J. C. van Wyk 
(Vervolg.) 

PROF. DR. J. H.J. A. GREYVENSTEIN 


I7 Maart 1878 -— 


Terwyl ek vanoggend, 15 Novem- 
ber 1967, in geselskap van mev. F. 
Boshoff, jarelange bure van die Grey- 
vensteins gegaan het na die bekende 
en gasvrye Greyvenstein - woning in 
Schoemanstraat 1003, Pretoria, wat 
vanaf 1917 deur prof. en mev. Grey- 
venstein bewoon word en wat van toe 
af deur talle studente en vriende be- 
soek is, het ek in hulle eetkamer vir 
die eerste keer die sierlik afskeids- 
adres wat die oudstudente van prof. 
Greyvensten in 1948 aan hom en mev. 
Greyvenstein oorhandig het, onder oë 
gekry. Dit is namens die oudstudente 
van prof. Greyvenstein onderteken 
deur di. P. J. J. Venter, M. M. Grob- 
ler en Andries J. Nolte en dra die 
datum 15 November 1948. Ek het 
mev. Boshoff se aandag gevestig op 
die merkwaardige feit dat dit vandag 
presies 19 jaar gelede was dat die 
afskeidsadres of onderteken of aan 
prof. Greyvenstein oorhandig is en 
dat hy, aan wie die opregte en innige 
hulde deur sy oudstudente by wyse 
van 'n afskeidsadres betuig word, en 
wat in daardie selfde jaar ook deur 
die Universiteit van Pretoria met 'n 
eredoktorsgraad in die teologie vereer 
is, op daardie selfde oomblik besig 
was om te sterwe. Skaars 'n uur daar- 
na het die fyn beskaafde en aristoka- 
tiese prof. Jan Greyvenstein, wat sy 
stempel onuitwisbaar op ons kerklike 
en volkslewe afgedruk het en altyd 
in dankbare herinnering deur ons Kerk 
gehou sal word, sy ewige rus binne- 
gegaan. 


In die afgelope jaar en veral die 
afgelope maand was dit my besondere 
voorreg om in my private en amptelike 
hoedanigheid in noue voeling met die 
waardige en geliefde egpaar te ver- 
keer en wat hier volg is neergeskrywe 
enkel ure nadat prof. Greyvenstein 
gesterwe het en vor die begrafnis 
wat op Vrydagmiddag, 17 November, 
presies vier maande voor sy negen- 
tigste verjaarsdag sal plaasvind van- 
uit die Hervormde kerkgebou in Du 
Toitstraat waar hy so menigmaal die 
blye evangelieboodskap op `n voortref- 
like wyse verkondig het en waar die 
bome wat hy in 1916 aanplant het na 
meer as vyftig jaar nog steeds hulle 
skaduwees oor kerkgangers en hulle 
voertuie gooi. 


Mev. Greyvenstein, wat op 83- 
jarige leeftyd besig is om mooi aan te 
sterk na die ernstige operasies wat 
sy in die afgelope maand ondergaan 
het, het haar dapper gedra en was 
vanmiddag laat oënskynlik kalm en 
rustig na die verlies van haar egge- 
noot met wie sy soveel lief en leed 
vanaf 1915 tot vandag toe deurge- 
maak het. Terwyl ek met haar gesels 
het, was dit duidelik dat haar gedagtes 





telkens teruggaan oor 'n lang lewens- 
pad van meer as 50 jaar. Die binne- 
koms in die siekekamer van haar 
seun, Henk en sy eggenote, het die 
feit beklemtoon dat mev. Greyvenstein 
gelukkig nie alleen agterbly nie. 


GEBOORTE EN JEUG 


Jan Hendrik Jacobus Antonie Grey- 
venstein is gebore op 17 Maart 1878 
op die plaas Driefontein in die distrik 
Barkly-Oos waar sy vader 'n skaap- 
boer was. In verband met 'n insident 
uit sy jeugjare het prof. Greyvenstein 
in November 1966 self die volgende 
vertel: ,,Toe my moeder drie kinders 
gelyktydig aan die dood moes afgee 
nadat ons al vier witseerkeel opge- 
doen het, het sy `n gelofte aan haar 
God gedoen dat as haar oudste seun 
(Jan) gespaar word, sy hom heeltemal 
aan haar God sou gee om vir Hom te 
werk. My toestand was so kritiek dat 
die graf waar my broertjie en suster- 
tjies begrawe is, oopgelaat is, sodat 
ek ook daarin begrawe kon word”. 


SKOOLOPLEIDING 


Hy het sy eerste skooljare op Bar- 
kly-Oos deurgebring. As gevolg van 
die gebrek aan die nodige onderwys- 
fasiliteit in daardie jare het hy egter 
betreklik laat op skool gekom. 


VERDERE STUDIE 
OP STELLENBOSCH 


Vanaf 1896 het hy verder studeer 
aan die destydse Victoria Kollege, die 


15 Nov. 1967 





voorloper van die Universiteit van 
Stellenbosch, aanvanklik vir sy matri- 
kulasie wat hy aan die einde van die- 
selfde jaar afgelê het. In 1897, na sy 
matrikulasie, het hy vir ses maande 
gaan skoolhou. In die tweede helfte 
van die jaar het hy na Stellenbosch 
teruggekeer vir die Kaapse ,Inter- 


] Blaai om 





waarheen wyle prof. Greyvenstein en sy 


gesin in September 1917 


Die bekende Greyvenstein-woning in Schoemanstraat 1003, Pretoria 


vanaf Irene verhuis het en waar hulle presies 50 jaar lank gewoon 
en gewerk het en waar talle studente hulle in die loop van `n halwe 
eeu besoek het. 

mediate”-eksamen teen die einde van 
1897. Hy het later self vertel dat sy 
verdere studie vir die B.A.-graad in 
1899 ,,gelukkig” onderbreek is deur 
die uitbreek van die Tweede Vryheids- 
oorlog. Hy het Stellenbosch onder 'n 
voorwendsel verlaat en nadat hy sy 
ouerlike tuiste in Barkly-Oos bereik 
het, het hy as Kaapse rebel die wapen 
opgeneem aan die kant van die twee 
Boererepublieke. Nadat hy in 1902 sy 
B.A.-graad ontvang het wat hy intus- 
sen met privaat studie voltooi het, het 
hy ingeskrywe as teologiese student 
aan die Kweekskool van die Ned. Ge- 
ref. Kerk op Stellenbosch. Daar het 
hy tot in 1905 studeer onder leiding 
van proff. N. J. Hofmeyer, J. 1. 
Marais, P. J. G. de Vos en C. F. J. 
Muller. 


VERDERE STUDIE OORSEE 


Na die aflegging van sy kandidaats- 
eksamen en die daaropvolgende legiti- 
masie in 1905 het hy oorsee vir verdere 
nagraadse studie vertrek. Aanvanklik 
is hy na Skotland waar hy in Edin- 
burgh verder wou gaan studeer maar 
aangesien die eerste semester toe 
reeds vir 'n tyd lank aan die gang 
was, het hy na `n kort verblyf in Skot- 
land na Nederland vertrek waar hy 
op 21 Junie 1906 aan die Ryksuniver- 
siteit te Utrecht ingeskrywe het vir 
die doktorale studie in die teologie. 
Terselfdertyd het hy hom ook toegelê 
op die studie van filosofie. Na 'n baie 
suksesvolle studie het hy op 27 
Januarie 1911 sy proefskrif ,,Het So- 
ciale Utilisme van Bentham” verdedig 
en promoveer hy in die Nuwe Testa- 
mentiese Wetenskap onder leiding van 
prof. Hugo Visscher. Voor in die 
proefskrif, het prof. Greyvenstein on- 
der andere geskrywe: ,,Met dit geschrif 
neem ik afscheid van de Utrechtsche 
Universiteit. Ik doe het met een warm 
gevoel van dankbaarheid”. Hy be- 
dank sy professore van die Teologiese 
Fakulteit en sê dat ,,Uw onderwys 
heeft een grooten invloed gehad op 
myn geestelyke vorming' en verder 
loof hy hulle vir hule persoonlike 
vriendelikheid en welwillendheid teen- 
oor hom. 'n Besondere woord van 
dank het hy aan sy promotor, prof. 
Hugo Visscher, uitgespreek. Afsluitend 
skrywe hy: ,Tegelyk neem ik afscheid 
van Utrecht en van het schoone, vrye 
Nederland. Dikwyls zal ik met ver- 
lange terugdenken aan het land van 
de Oranjes met zyn schitterend ver- 
leden. Veel heh ik geleerd, veel echte 
hartelykheid, vriendelykheid en be- 
langstelling ondervonden. Myn innigen 
dank aan allen, die ze my hebben be- 
wezen!” 


Van die verskillende professore on- 
der wie hy in Utrecht gestudeer het, 
het veral Valeton, Van Veen, Visscher 
en Van Baljon groot invloed op sy 
verstandelike en geestelike vorming 
uitgeoefen. 


In sy proefskrif, wat 208 bladsye 
beslaan, het hy aandag aan die volgen- 
de aspekte gegee: In die inleidende 
hoofstuk skets hy die groot betekenis 
van Jeremy Bentham vir die ontwikke- 

ling van die Utilisme en die diepgaan- 
de invloed wat hy daardeur op die 
geesteslewe van Wes-Europa uitge- 
oefen het; in hoofstuk II kry die lewe 
en werk van Bentham (15/2/1748- 
6/6/1832) aandag; in hoofstuk II kom 
Bentham se teorie van die sedelikheid 
aan die beurt; in hoofstuk IV volg die 
toepassing van Bentham se grondbe- 
ginsels op die politieke en sosiale 
lewe, terwyl ons in hoofstuk V ten 
slotte 'n waardering en beoordeling 
van Bentham se lewe en werk kry. 


Tydens `n kort verblyf in Berlyn, 
het hy ook lesings van Adolf von Har- 
nack, Deissmann, Rudolf Seeberg, 
Paulsen, Rhiel en andere, bygewoon. 
Uit die lys van die professore onder 
wie hy vanaf 1906 tot 1911 in Europa 
gestudeer het, blyk baie duidelik hoe 
wyd hy sy studieveld gekies het, ʼn 
omstandigheid wat hom vanaf 1917 
baie goed as die eerste en vir `n tyd 
die enigste professor van die Teolo- 
giese Fakulteit van die Nederduitsch 
Hervormde Kerk te pas gekom het. 


TERUG IN SUID-AFRIKA 
KAAPSTAD 


Kort nadat hy tot doktor in die teo- 
logie in 1911 gepromoveer het, het hy 
in Maart na Suid-Afrika teruggekeer 
en vanaf April vir ongeveer ses maan- 
de `n tydelike werkkring gevind in die 
Ned. Geref. Gemeente Kaapstad, afde- 
ling Maitland waar hy as plaasver- 
vanger van dr. Haarhoff opgetree het. 
Daarna aanvaar hy 'n beroep na die 
Ned. Geref. Gemeente Sutherland en 
het daar met kennelike seën gewerk. 
Uit die korrespondensie wat tussen 
hom en ds. C. W. du Toit van Potchef- 
stroom en persone in Pretoria in 1913 
oor die moontlike beroep gevoer is, 
blyk duidelik dat hy aanvanklik ge- 
twyfel het oor die aanname van die 
beroep omdat, soos hy dit gestel het, 
hy met tere bande aan sy gemeente 
gebind was maar toe die besef tot hom 
deurgedring het dat daar vir hom 'n 
groot taak in die Nederduitsch Her- 
vormde Kerk wag, het hy veral op 
aandrang van ds. C. W. du Toit en 
mnr. L. L. Steen, Skriba van die Ned. 
Hervormde Gemeente Pretoria, besluit 
om die beroep na Pretoria aan te 
neem. of 


PRETORIA 


Nadat hy in die loop van April 1914 
eers 'n besoek aan sy siek moeder 
op Barkly-Oos gaan aflê en sy ouers 
en familie gaan groet het, het hy na 
Pretoria gekom waar hy' op 5 Mei 
1914 bevestig is as opvolger van ds. 
Carel J. L. Ruysch van Dugteren, wat 
vanaf 1909 prof. dr. P. J. Muller opge- 
volg het as die enigste predikant van 
die Ned. Herv. Gemeente Pretoria. 
Nadat ds. Ruysch van Dugteren in 
Augustus 1911 uit die bediening getree 
het, was die gemeente vir meer as 
twee jaar vakant en in 'n ver- 
waarloosde toestand. Dr. Greyven- 
stein het sy werk as predikant met 
ywer en geesdrif aangepak en mat 
sy uitmuntende gawes van hart en 


verstand en ook omdat hy 'n skitte- 


. reeds vir meer as 50 jaar op die kerk- 
plein aan die kant van Du Toit- en 


Januarie 1968 





rende kanselredenaar was, het hy heel 
gou daarin geslaag om dié belangrike 
gemeente van die Nederduitsch Her- 
vormde Kerk weer opnuut tot 'n op- 
bloei te bring. Hy was `n geliefde en 
geëerde predikant en sy invloed en 
status in die gemeente en die Kerk 
in die algemeen het in die loop van 
die jare algaande toegeneem, veral 
ook toe hy die grondlegger en uit- 
bouer van die teologiese opleiding van 
die Hervormde Kerk aan die Universi- 
teit van Pretoria geword het. 


Die 36-jarige dr. Greyvenstein was 
nog ongetroud toe hy as predikant na 
Pretoria gekom het en aanvanklik het 
hy alleen in die gemeubileerde pastorie 
2p die suidoostelike hoek van die 
teenswoordige Kotzé- en Mearsstraat 
— destyds bekend as Klelin-Scheiding- 
straat 151 — gaan woon het. Op 'n 
heel toevallige wyse het hy mettertyd 


kennis gemaak met mej. Ida Antonia . 


Ruysch van Dugteren wat ten tye van 
hulle ontmoeting in Pretoria onder- 
wyseres op Harrismith was. Sy was 
die dogter van ds. C. J. L. Ruysch van 
Dugteren sr. van Nederland, een van 
die merkwaardigste predikante in 


Nederland in die tweede helfte van die 


vorige eeu. Nadat sy haar op die 
Normaalskool op Humansdorp, enkele 
myle vanaf Strije waar haar vadel 
destyds predikant was, as onderwyser- 
es bekwaam het en vir `n tyd lank vir 
haar broer, ds. C. J. L. Ruysch van 
Dugteren op Oosterland in Nederland 
huisgehou het tot met sy vertrek na 
Pretoria in 1908, het sy op versoek 
` van haar broer in 1910 hierheen ge- 
kom en ook hier vir hom kom huis- 
hou tot met sy vertrek uit Pretoria 
in 1911. Tydens haar verblyf in Pre- 
toria het sy die Sondagskool van die 
gemeente onder haar sorg geneem en 
dit binne twee jaar tot 'n pragtige op- 
bloei gebring. Toe -sy dus na hulle 
huwelik in Julie 1915 op Harrismith 
as die eggenote van dr. Greyvenstein 
na Pretoria teruggekeer het, was SO- 
wel Pretoria as die ruim pastorie in 
Klein Scheidingstraat 151 in Sunny- 
side, vir haar glad nie vreemd nie en 
het sy haar heelhartiglik toegewy aan 
haar nuwe aktiwiteit as predikants- 
vrou. Die teleurstelling wat sy in 1911 
ervaar het toe sy en haar broer die 
pastorie en gemeente vaarwel gesê het, 
is in 1915 met haar terugker getemper 
in die aangesig van die wonderbaar- 
like beskikking van God. Ook die ver- 
trek van haar broer uit die gemeente, 
het die weg gebaan vir die aanvaar- 
ding van 'n beroep deur dr. Greyven- 
stein uit wie se koms na Pretoria daar 
vir ons Kerk soveel seën voortgespruit 
het. 


Dr. Greyvenstein het tot in Maart 
1917 predikant van die Ned. Hervorm- 


de Gemeente Pretoria gebly. 'n Sig- 
bare monument wat hy in Pretoria na- 


` gelaat het, is die twee rye bome wat | 


onder sy leiding in 1916 op die kerk- 
plein op die hoek van Kerk- en Du 
"Toitstraat aangeplant is en nou 


Vermeulenstraat staan. 

PROFESSOR AAN DIE TRANS- 
VAALSE UNIVERSITEITSKOLLEGE 
EN UNIVERSITEIT VAN PRETORIA, 

1917-1945 


Met .die terugkeer van prof. dr. P. 
J. Muller na Nederland in 1909, nadat 
hy vir vyf jaar predikant van die 
Ned. Hervormde Gemeente Pretoria 
was en in daardie tyd ook vir J. J. 
Prinsloo Jsn. en J. J. Kiihn tot predi- 
kante van die Hervormde Kerk in 
Pretoria opgelei het, is in 1910 be- 
sluit dat die heer A. D. W. Wolma- 
rans, wat in 1904 vir prof. Muller oor- 
reed het om na Pretoria te kom, weer 
'n keer op `n spesiale sending na Hol- 
land sou gaan om daar 'n opvolger 
vir prof. Muller te probeer kry. Laas- 
genoemde het kort vantevore die be- 
roep op hom om weer 'n keer na Pre- 
toria as predikant en professor van 
die aangevange teologiese opleiding te 
kom, van die hand gewys en met sy 
hulp en advies sou Wolmarans po- 
gings in die werk stel om 'n tweede 
predikant vir Pretoria naas ds. Ruysch 
van Dugteren te kry. Die gedagte was 
dan ook dat dié teoloog aan wie `n 
beroep aangebied sou word, nie alleen 
die tweede predikant van die Ned. 
Hervormde Gemeente Pretoria sou 
wees nie, maar ook sou voortgaan met 
die opleiding van predikante waarmee 
prof. Muller in 1907 'n aanvang ge- 
maak en in 1909 tydelik gestaak het. 
In Nederland het A. D. W. Wolmarans 
onderhoude gevoer en briewe gewissel 
met dr. W. J. Aalders, teologiese kan- 
didaat J. H. Greyvensten en teologiese 
kandidaat H. C. M. Fourie en nadat 
dr. Aalders te kenee gegee het dat hy 
nie kans sien om in die dubbele hoe- 
danigheid van predikant van Pretoria 
en professor van die Teologiese Skool 
'n beroep aan te neem nie — soos in 
die geval van prof. Muller in die jare 
1907 tot 1909 — het ouderling Wol- 
marans vervolgens briewe gewissel en 
'n onderhoud in Den Haag gevoer met 
Greyvenstein, destyds 'n doktorale stu- 
dent in Utrecht, en uiteindelik 'n be- 
roep aangebied aan H. C. M. Fourie, 
wat toe ook 'n student in Utrecht was 
en ook, soos sy vriend Greyvenstein, 
besig was om hom 'voor te berei vir 
sy doktorale eksamen in die teologie. 
Dr. Greyvenstein was dus alreeds so 
vroeg as 1910 in die gedrang om pre- 
dikant van die Ned. Hervormde Ge- 
meente Pretoria en daarbenewens pro- 
fessor van die teologiese opleiding te 
word. Dit was egter so beskik dat sy 
pad eers oor Maitland en Sutherland 
moes loop en voordat hy die belang- 
rike werk as grondlegger van die teo- 
logiese opleiding van die Ned. Her- 
vormde Kerk in Pretoria op hom 
geneem het, eers vir drie jaar as pre- 
dikant van Pretoria, die algehele ver- 
troue van die Ned. Hervormde Kerk 
moes wen. Daarin het hy op 'n uit- 
muntende wyse geslaag. 


Nadat die voorbereidende werk- 
 saamhede vir die totstandkoming van 
die teologiese opleiding aan die des- 
tydse Transvaalse Universiteitskollege 
verrig is en 'n ooreenkoms met die 
Universiteitskollege verrig is en 'n 


ooreenkoms met dig universiteitsower- 
hede en die Presbiteriaanse Kerk ge- 
tref is, is dr. Greyvenstein aan die 
begin van 1917 eenparig deur die Ku- 
ratorium van die Ned. Hervormde 
Kerk as die eerste professor van die 
pasgestigte Teologiese Fakulteit be- 
noem. Hy het die benoeming op 6 
Februarie 1917 met dank aanvaar en 
onder andere aan ds. H. C. M. Fourie, 
die Skriba van die Kuratorium, as volg 
geskrywe: ,Diep gevoel ik de verant- 
woordelyheid van deze gewichtige 
taak. Het is onder biddend opzien tot 
God, dat ik het aanvaard. Ik wil hopen 
dat het vertrouwen in my gesteld niet 
misplaatst zyn zal”. 


Dr. Greyvenstein sou sy werk- 
saamhede as professor op 1 April 1917 
aanvaar en op Sondagaand, `n dag of 
twee voor daardie dag, het hy tydens 
'n groot nagmaalsgeleentheid van sy 
gemeente afskeid geneem. Sy af- 
skeidsrede was na aanleiding van 
Efesiërs 3:14 en 17 waarin hy Paulus 
as 'n man van die daad en 'n man van 
gebed geskets het. Oor die driejarige 
tydperk wat hy in die gemeente ge- 
arbei het, het hy gesê dat daar ,,veel 
is wat zyn hart vervuld met droefheid 
over 't feit dat hy zover beneden 't 
ideaal bleeft, zyn knieen buigen voor 
de Vader van onze Heiland, smeekt 
hy om vergeving daarvoor. Maar er 
is ook veel, dat 't hart vervuld met 
blydschap. Als vreemdeling is spre- 
ker hier gekomen en heeft zooveel 
trouwe vrienden gevonden, zooveel be- 
wyzen van achting, liefde en vriend- 
schap, dat hy zich geroepen gevoelt 
allen hartelyke daarvoor te danken, de 
kerkeraad en ook de leden der ge- 
meente. De Heer vergelde 't hun. In 
Zyn nieuwe werkkring hoopte hy ook 
nog op die steun der gemeente; hy van 
Zzyne kant zou haar blyven helpen. 
Gode alleen de eer. Hy is goed voor 
ons geweest”. 


Namens die kerkraad en gemeente 
het senator (ouderling) A. D. W. Wol- 
marans melding gemaak van die droef- 
heid by almal omdat dr. Greyvenstein 
as predikant van Pretoria uit die diens 
tree maar bygevoeg dat daar nou hoop 
en vooruitsig vir die Hervormde Kerk 
is. Hy het die gemeente ook herinner 
hoe hy in 1910 vir dr. Greyvenstein 
in Utrecht ontmoet het en hom daar 
die belydenisskrifte van ons kerk ge- 
toon het en met hom oor die Pretoria- 
gemeente gepraat het. Mettertyd het 
dr. Greyvenstein se weg na Pretoria 
gelei en staan hy op die punt om ons 
jong manne vir die evangeliebediening 
op is lei, het ouderling Wolmarans 
vertel. 


Voordat dr. Greyvenstein as profes- 
sor aangestel is en sy werk op 1 April 
1917 aanvaar het, het hy egter alreeds 
as 'n privaat dosent by die T.U.K. be- 
gin optree en sodoende het student 
Piet J. J. Venter alreeds by hom begin 
onderrig kry. Ook nadat hy as profes- 
sor begin werk het, het hy ook nog 
'n lektoraatskap by die universiteits- 
kollege beklee. Tot in 1921, met die 
koms van dr. S. P. Engelbrecht, was 


prof. Greyvenstein verantwoordelik vir 
al die teologiese vakke met die uit- 
sondering van Hebreeus en Godsdiens- 
wetenskap. Hy het onder andere die 
volgende vakke gedoseer: Nuwe Tes- 
tamentiese Teologie, Dogmengeskiede- 
nis, Kerkgeskiedenis, Kerkreg, Prakti- 
se Teologie, ens. In die loop van die 
tyd, nadat agtereenvolgens drr. S. P. 
Engelbrecht, B. Gemser en H. P. Wol- 
marans aangestel is, het sy ontsaglike 
groot en verantwoordelike taak ligter 
geword. Vir baie jare het hy as dekaan 
van die Teologiese Fakulteit opgetree. 


Onder sy eerste studente moet P. J. 
J. Venter, wat in 1921 as sy eerste 
student afgestudeer het, H. P. Wol- 
marans, P. S. Grobler, A. J. G. Oost- 
huzen, die twee Dreyers, T. F. J. en 
J. G. M., C. H. Rautenbach genoem 
word. Vanaf 1921 tot 1945 het meer 
as 50 studente wat sy lesings byge- 
woon het, predikante van ons Kerk 
geword, waarvan enkeles mettertyd as 
professore sy werk voortgesit het en 
nog steeds met onderskeiding voortsit. 
Sonder vrees vir teenspraak kan be- 
weer word dat prof. Greyvenstein `n 
verreikende invloed op die verstande- 
like en geestelike vorming van ons 
Pikante en professore uitgeoefen 

et. 


In die loop van die tyd het hy ook 
op talle belangrike kerklike en uni- 
versitêre kommissies gedien en SOo- 
doende 'n aktiewe aandeel gehad in 
die werksaamhede van die Neder- 
duitsch Hervormde Kerk en die Uni- 
versiteit van Pretoria. Tot aan sy af- 
trede in 1945 was hy lid van die Dis- 
siplinêre Komitee van die Universi- 
teitsraad, asook Voorsitter van die 
Konvokasie. Hy het ook 'n aandeel 
gehad in die totstandkoming van die 
Afrikaanse Mediese Fakulteit aan die 
Universiteit van Pretoria. Hy het 
in vroeër jare ook gedien op die Be- 
heerraad van die Hogere Oost-Eind 
School en was destyds verantwoorde- 
lik vir die instelling van kursusse in 
Grieks en Latyn aan dié skool. Daar- 
deur wou hy die geleentheid skep dat 
ons voornemende teologiese studente 
reeds op hoërskool in die geleentheid 
gestel word om in daardie jare die Ou 
Tale op skool te kon geleer het. 


`n Minder bekende feit is dat prof. 
Greyvenstein belangrike werk gedoen 
het as een van die reviseurs vir die 
Afrikaanse Bybelvertaling en in daar- 
die hoedanigheid het hy 'n aandeel 
gehad in die finale afronding van 'n 
hele aantal boeke van die Nuwe Testa- . 
ment. Vir die verdienstelike werk wat 
hy in die stilte gedoen het om die 
aanstelling van dr. S. P. Englbrecht in 
1921 te verseker en moontlik te maak, 
het die Kuratorium hom kort daarna 
`n spesiale bonus van R200 toegeken. 


Die erkenning vir sy uiters belang- 
rike grondleggende werk as stigter en 
eerste professor van ons teologise op- 
leiding, het nie uitgebly nie. Vroeg in 
die twintigerjare het hy alreeds die 
bynaam ,,Vader” Greyvenstein gekry. 
Die bynaam het hy gekry na aanlei. 

ding van 'n opmerking wat hy des- 
tyds op die Algemene Kerkvergadering 
gemaak het. Toe daar kommer uitge- 
spreek is oor die feit dat ons teolo- 
giese studente blootgestel was aan ver- 
keerde invloede wat tydens hulle stu- 
dentejare op hulle mag inwerk, het hy 
die versekering gegee dat daar geen 
vrees vir bekommernis behoort te be- 
staan nie aangesien hy voortdurend 
in noue voeling met al sy studente 
verkeer en soos `n vader teenoor en in 
hulle belang optree. Van toe af het 
geslagte van teologiese studente van 
hom as ,Vader” of ,,Vadertjie” of ,Ou 
Vader” Greyvenstein gepraat, wat op 
sigself 'n hulde was aan sy regskapen- 
heid en Christelike lewenswandel en 
die opregte belangstelling wat hy in 
elkeen van sy studente aan die dag 
gelê het. Ook vir die verkryging van 
universiteitsbeurse vir die studente, 
het hy hom vir baie jare grootliks be- 
ywer. 


Nadat prof. Greyvenstein aan die 
einde van 1945 as professor afgetree 
het en hy sy aanstelling vanweë die 
Kuratorium en die Kommissie van die 
Algemene Kerkvergadering om vir 'n 
tyd lank nog voort te gaan met die 
dosering van die Praktiese Teologie 
en Christelike Etiek nie aanvaar het 
nie, het hy hom teruggetrek uit die 
akademiese en openbare lewe. Die 
Kerk wou egter nog graag oor sy 
dienste beskik en daarom is hy aan- 
gestel as lid van die Kuratorium waar 
hy vanaf 1948 tot 1951 as Voorsitter 
van dié belangrike liggaam nog vir drie 
jaar die belange van ons teologiese 
studente behartig het. 


'n Saak wat vir prof. Greyvenstein 
baie na aan die hart gelê het, was die 
bekende Zuid-Afrikaanse Hospitaal. 
Kort na sy koms in Pretoria, het hy lid 
van die Bestuur van dié hospitaal ge- 
word, aanvanklik as verteenwoordiger 
van die Nederduitsch Hervormde Ge- 
meente Pretoria. Ook vanaf die tyd toe 
hy professor geword het, het hy nog 
lid van die Bestuur gebly en vir meer 
as 30 jaar opgetree as Voorsitter van 
die Direksie van die hospitaal. By sy 
uittrede is hy spesiaal gehuldig vir sy 
werk in belang van die hospitaal, ter- 
wyl een van die hospitaalsale na hom 
vernoem is. Hy sowel as mev. Grey- 


venstein is by meer as een geleentheid 


in die hospitaal verpleeg. 


DIE EINDE 


Toe sy in die loop van Oktober `n 
ernstige beenbreuk opgedoen het, is 
sy na die Ortopediese Hospitaal vir 
behandeling geneem. Op daardie sta- 
dium was prof. Greyvenstein besig om 
te herstel van 'n siekbed waarvan hy 
nie volkome herstel het nie en nog 
nie weer sonder hulp kon loop nie. 
Terwyl mev. Greyvenstein in die Orto- 
pediese Hospitaal was, het vriende vir 
professor een Sondagoggend met ʼn 
motor daarheen vervoer en in 'n stoot- 
karretjie na mev. Greyvenstein ge- 
neem. Hulle was albei aangedaan, ver- 
al hy. Dit was ook die laaste keer dat 


hulle mekaar in lewe gesien het. Ter- 
wyl sy nog in die Ortopediese Hospi- 
taal verkeer het, het hy emstig siek 
geword en is hy vir behandeling na 
die Suid-Afrikaanse Hospitaal geneem 
waar hy in kamer 27 op `n troue wyse 
versorg is. Terwyl hy daar verkeer 
het en besig was om agteruit te gaan, 
is mev. Greyvenstein ook daarheen 
oorgeplaas en het sy feitlik onmiddel- 
lik na haar opname in die hospitaal `n 
baie ernstige operasie ondergaan. Ter- 
wyl sy in kamer 31 besig was om vin- 
nig aan te sterk, het prof. Greyven- 
stein se toestand verswak totdat hy 
op Woensdagmêre, 15 November 1967, 
om tien minute voor twaalf, sy laaste 
asem uitgeblaas het. Ons Kerk het 
voortdurend belangstelling in die toe- 
stand van die geliefde egpaar aan die 
dag gelê: verskillende predikante en 
amptenare van ons Kerk het gereeld 
besoeke afgelê terwyl daar baie gebede 
van sy oudstudente opgestyg het tot 
die genadetroon van God. Dit moes 
seker ook vir prof. Greyvenstein `n 
groot bron van troos gewees het dat 
sy suster, mev. Munro; sy susters- 
kind, mnr. Frans de Villiers; sy seun, 
Henk met sy eggenote; Johannes 
Naude; en die gesin F.Boshoff, sy ge- 
troue bure vir baie jare, daagliks om 
sy bed geskaar was. Selfs op daardie 
stadium toe hy in `n groot mate sy 
spraak verloor het, kon nog steeds 
uitgemaak word dat hy dankie sê vir 
die besoek en sy groete stuur aan die 
gesinne by die huis. Om die edele 
Christenmens tê kon geken het en by 
hom te kon gewees het tot enkle 
minute voordat hy gesterwe het, was 
een van die grootste voorregte wat 
beskore was vir hulle wat hom on- 
voorwaardelik hoog geag en lief ge- 
had het. 


Mag sy nagedagtenis vir duisende 
tot `n blywende seën wees! 


H. M. Rex, 


Argivaris, Ned. Herv. Kerkargief. 

AANHOUDENDE 
MOEGHEID 


DR. HEINZ-KLIERSTOFPILLE 
ONSKATBAAR vir 
KLIERAANDOENINGS 
AFGEMAT EN LUSTELOOS 


“Ek het al 'n bottelvol van die be- 
roemde Dr. Heinz-Klierstofpille uit- 
gebruik en voel geheel en al 'n ander 
mens. Ek is nie meer so moeg en 
afgemat en ook nie meer so koud en 
lusteloos nie. Ek het nog nooit van- 
tevore by enige medisyne soveel baat 
gevind as by hierdie Klierstofpille 
nie”. — Mej. Leriche, Nieuwoudtville. 
(Geval 928) 


HART 10 SLAE ONDER 
NORMAAL 


“Ek moet erken dat Dr. Heinz- 
Klierstofpille uitstekend vir my was. 
Ek het nooit gedink dat ek ooit weer 
my werk sou kon doen nie. My hart 
het 10 slae onder normaal gewerk. 
Ek was altyd moeg en lam deur my 
hele lyf. Die Klierstofpille het won- 
dere verrig”. — Mev. R. Bester van 
Ladysmith. (Geval 562.) 


Aanhoudende moeg- 
heid, droë vel, hare 
en naels, oormatige 
vet, swak geheue, 
ongereeldheid 
by vrouens, stadige 
polsslag — al hierdie 
aandoeninge is ge- 
woonlik aan Klieruit- 
droging te wyte en die 
enigste uitweg is be- 
handeling met Klier- 
stowwe. 


DR. HEINZ - KLIERSTOFPILLE 
kos 75c per bottel 
by alle aptekers 


DR. HEINZ- 
KLIERSTOFPILLE 

in 

VERGROTINGS I 


W. E. GAREY 


APTEKER 
4: Posbus 177 — Krugersdorp 

SIMBOOL 
MENING 
WAARDIGE BEGRAFNIS 
EN 
VOLLEDIGE BEGRAFNISVERSEKERING 


raadpleeg die telefoongids 
vir die adres van die AVBOB-kantoor 
naaste aan u geleë 








Hou vakansie Op U manier—wanneer U 23% 
op Ireingeld besSBaAI ( kinders onder 7 jar ry verniel?) 


BEPLAN U VAKANSIE VIR HIERDIE DATUMS: 


Begin die heenreis in die aangeduide tydperke en bespaar `n kwart van die gewone tarief. 










DATUM VAN ENIGE STASIE IN NA ENIGE STASIE IN 
23 JUNIE— DIE REPUBLIEK DIE KAAPPROVINSIE 
26 JULIE 


22 SEPTEMBER— DIE REPUBLIEK DIE REPUBLIEK EN 
13 OKTOBER SUIDWES-AFRIKA 


17 NOVEMBER— DIE REPUBLIEK EN 
15 DESEMBER EN ORANJE-VRYSTAAT SUIDWES-AFRIKA 


2 JANUARIE '68— TRANSVAAL EN NATAL DIE REPUBLIEK EN 
16 FEBRUARIE '68 SUIDWES-AFRIKA 













DIE KAAPPROVINSIE 












Konsessiekaartjies is onderhewig aan sekere Sitplekke kan tot drie maande vooruit bespreek 


minimumtariewe en is geldig vir een maand. word—bel et die besprekingskantoor by u 

f : . naaste stasie of nog makliker, laat die S.A. 
Terugseise mas die ASONGAE word bimne ses dae Spoorwegreisburo of 'n aangestelde reisagent 
vanaf die aanvang van die heenreis nie. Kon- al u reisreëlings tref, insluitende hotel- 


sessies geld nie vir die Bloutrein nie. 







besprekings. 





Bladsy iv 





Pyn se Moses .... 


OTTO se 


VYF-AKSIE 
SENUWEE PYNPOEIERS 


Prys: 17ic. en a87ic. 


Nie net `n gewone Hoofpyn 
Poeier nie. 


Seker die enigste pynpoeier met vyf 
bestanddele en elkeen vir 'n sekere 
doel. 


Duisende word elke dag vervaardig 

en verkoop. Is u een van die ver- 

bruikers? Indien nie, probeer Otto's 

vir Hoofpyn, Jig, Rumatiek, Verkoue, 

Heupijig, Koorsagtigheid en enige 
ander pyn. 


Otto's verlig pyn binne enige oom- 

blikke. Otto's bring genesing aan en 

verban pyn. Otto's kalmeer en voed 

die senuwees. Otto's breek verkoue 
en koors. 





As daar nie pyn en moeilikheid in 
die wêreld was nie, sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee, glad nie! Hou net 'n pakkie Otto 
se poeiers byderhand, die vyfaksie 
poeier, wat pyn se moses bly, die 
senuwees kalmeer en lewenslustigheid 
verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


in smaaklose Pil vorm, is dit 'n heel 
and- star” Die Pille is saamgestel 
grotenusels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfaksie senuwee en pynpoeiers te 
gebruik. "oe 





Weier a.u.b. plaasvervangers, dring aan op die egte met hierdie 

verkrygbaar of direk van Apteker. 
G. FOURIE — POSBUS 762 — PIETERMARITZBURG 
' “ad #. mk 

Dr. Collin se Pille 


Prys: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opegeblaasde sevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid. 

Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 


Terselfdertyd is gal vloeistof ook die 

natuurlike lakseermiddel en behoed- 

middel, dit verhoed die onnatuurlike 

vergaan van voedselware in die 
ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit. 


gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 


gestel is om albei, lewer en galblaas 
te reinig en u van die klagtes te 


verlos. Sterk lakseermiddels soos 
kasterolie, ens. is slegs tydelike ver- 
ligting. 


Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se Pille. — Neem een pil drie 
keer per dag na ete vir 3-4 dae. Dan 
een pil soggens en saans vir 7 dae. 
Neëm elke pil saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou Dr. Collin se Pille vir Lewer 
en Gal moeilikhede. 


dad 





Januarie 1968 


OTTO se 
TIEMIE Stroop 


Prys: 25c. 
Die Kleinspan se Vriend 


Vir Hoes, Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie 


Stroop so bemark vir die gebruik van 
Babas en Kindertjies. 


Tiemie bevat die gesonde ontsmet- 
tingsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word 'ook by die 
smaakvolle stroop gevoeg om koors 
te breek, slym op te bring, hoes te” 
bestry en hardlywigheid te voorkom. 
Kindersiektes laat u skrik, maar met 
Otto se Tiemie Stroop is u heelveilig, 
vernaam as kinders vals verkoues het 
met tande kry. 


Dié middel is uitstekend vir Babas. 
en Kinders tot 8-10 jaar en dit is 
smaakvol. 





Senuwees! Senuwees! 


DIE ALOMBEKENDE KLAGTE IN 
DIE MODERNE WÊRELD 


DIE ANTWOORD: 
Die Geurige Rooi Stroop! 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en `n snaakse 
gevol op die maag. 


Wel, indien u so voel, is Otto se 
Senuwee en Versterkingsmiddel u 
enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed”. Vanuit die ruggraat 
sprei die hele senuweestel, elk bedoel 
vir 'n sekere deel van die liggaam. 
Word een of ander senuwee gestoor 
of ooreis, dan volg die bovermelde 


kwale, gekenmerk deur die kort- 
gebondenheid. 
j 
Die toevlug — Otto se Senuwee en . 
Versterkingsmiddel. Ë 


DIE PRYS: 65e. 
vir 32 dosis... 


Fo 


geregistreerde handelsmerk. Oral 

